Isteri Ajak Suami Bergurau Senda Semasa Mandi Antara Petua Rumahtangga Yang Mesti Buat!

Sejak berkahwin, berapa kali anda mandi bersama suami? Lebih-lebih lagi bila ada anak-anak. Namun tentu semua pasangan inginkan rumahtangga bahagia sehingga ke akhir hayat. Setahun pertama memang semuanya manis-manis belaka. Namun setelah mempunyai anak, segalanya diberi tumpuan kepada anak pula sehingga masing-masing alpa dengan kemanisan rumahtangga.

Namun, biarpun mandi bersama dan petua-petua kebahagian lain nampak remeh-temeh, tetapi ia memberi kesan tersirat kepada kebahagiaan sesebuah keluarga.

Berikut antara senarai bagaimana untuk membina keluarga bahagia oleh Pakar Motivasi Terkanal, Dr. Fadzilah Kamsah. Moga bermanfaat bersama.

1. Pasang niat dan berdoa untuk menjadi suami terbaik. Tanpa berniat dan berdoa anda tidak mungkin jadi suami yang cemerlang. Ramai suami terlupa.

2. Bersyukur kerana mempunyai pasangan hidup. Yakinlah bahawa isteri anda adalah pasangan terbaik yang Tuhan tentukan untuk anda. Ketentuan Tuhan adalah yang terbaik.

3. Suami mithali menjadi kebanggaan isteri. Pastikan anda membentuk sifat positif dan istimewa. Cuba tanya diri apakah sifat atau amalan yang boleh dibanggakan oleh isteri anda.

4. Setiap hari pulang dengan senyum dan bersemangat. Apabila suami tersenyum, isteri dan anak-anak akan bahagia dan rahmat Tuhan akan turun. Senyumlah apabila sampai ke rumah.

5. Pastikan anda ada masa untuk berbual dengan isteri setiap hari. Semua isteri bahagia apabila dapat berbual dengan suami. Berapa minit yang anda luangkan unutk berbual dengan isteri setiap hari ?

6. Telefon isteri ataupun hantar SMS sekadar untuk menyatakan yang anda sayang ataupun rindu pada isteri. Isteri anda akan berasa seronok dan bahagia apabila mendapat panggilan ataupun mesej tersebut.

7. Hiburkan hati isteri anda dengan bercerita, buat lawak atau gurauan yang mesra. Setiap gurauan mengubat hati isteri dan mengeratkan hubungan suami isteri.

8. Pastikan anda bergurau senda dengan isteri di dalam kenderaan semasa dalam perjalanan ke tempat kerja ataupun ke mana sahaja. Ramai suami membazir masa dengan membisu semasa di dalam kenderaan.

9. Amalkan makan bersama setiap hari. Berbual mesra dan nasihat menasihati semasa makan. Amalan ini akan menarik hidayat Tuhan dan mengeratkan hubungan. Elakan berbual perkara yang melalaikan semasa makan.

10. Ajak isteri mandi bersama sekali sekala. Bergurau senda semasa mandi bersama adalah sunah yang dapat mengeratkan hubungan suami isteri.

11. Bantu isteri melakukan kerja rumah. Ini adalah sunah yang dapat meringankan beban isteri, mengeratkan kasih sayang dan menbahagiakan pasangan anda.

12. Amalkan mesyuarat keluarga sekerap yang mungkin. Amalan bermesyuarat menarik hidayat Tuhan,mengeratkan hubungan dan menyelesaikan banyak masalah.

13. Pastikan penampilan anda anggun, kemas, bersih, wangi, sihat dan ceria. Ramai suami inginkan isteri yang mengancam, tetapi mengabaikan Penampilan diri sendiri. Mana adil ?

14. Didik isteri dengan memberi nasihat dan perigatan secara hikmah. Jadikan tindakan dan amalan anda sebagai contoh teladan yang cemerlang. Elakan cakap tak serupa bikin.

15. Berikan nafkah kepada isteri mengikut keperluan keluarga dan kemampuan suami. Ramai suami mengabaikan nafkah kerana isteri bekerja. Ramai suami yang kedekut dan berkira. Ini menyebabkan isteri derita dan rumah tangga terancam.

16. Jadikan penawar hati kepada isteri. Ambil berat keperluan dan kemahuan dan peka kepada emosi dan situasi isteri. Isteri yang bahagia membentuk keluarga sejahtera

17. Sentiasa taat kepada semua perintah Tuhan dan memastikan keluarga juga patuh kepada Tuhan.

18. Suami mithali sentiasa menyimpan rahsia isteri. Ramai suami secara sengaja ataupun tidak sengaja menceritakan keburukan isteri kepada orang lain. Ini wajib dihentikan.

19. Muliakan keluarga isteri seperti keluarga sendiri. Ada suami yang menbeza-bezakan antara keluarganya dan keluarga isteri. Ada suami yang memusuhi keluarga isteri. Anda bagaimana ?

20. Bentuk sifat cemburu yang positif. Cemburu tanda beriman, sayang dan endah. Suami yang tidak cemburu adalah dayus. Isteri amat suka apabila suaminya ada sifat cemburu. Dia rasa dihargai.


Nak Merajuk Dengan Suami, Merajuklah! Tapi Jangan Lebih 3 Hari. 5 Cara Ini Dapat Pulihkan Kembali Konflik.

Suami isteri bertengkar? Bukan perkara pelik tapi normal dalam sebuah rumah tangga. Bak kata sesetengah orang, ia adalah asam garam dalam membentuk hubungan lebih bermakna dan peluang mengenali pasangan lebih mendalam. Bagaimanapun, hal ini boleh membawa kepada satu situasi yang agak sukar apabila pertengkaran yang berlaku tidak ada sudahnya hingga menjejaskan keharmonian rumahtangga.

Bagaimana untuk jernihkan semula keadaan ini?

Semua orang mengakui bahawa perkara paling mudah tapi sukar dilakukan adalah meminta maaf.  Namun demi kebaikan bersama, tanpa mengira siapa yang bersalah, hulurkanlah kata maaf.  Jika dia yang bersalah, pasti si dia akan berasa bersalah dan kesal setelah anda yang terlebih dahulu menghulukan salam kemaafan. Andai anda kurang yakin untuk meminta maaf secara berdepan, anda boleh juga melakukannya melalu sekeping nota atau kad ucapan.  Pasti hubungan anda berdua akan kembali lancer selepas itu.

Mengaku salah bukan bererti anda kalah. Rendahkan ego untuk melahirkan rasa kesal secara ikhlas atau kesalahan yang dilakukan andai ia benar-benar berpunca daripada anda. Ia adalah jalan terbaik untuk menjernihkan keadaan selepas terjadi pertengkaran.   Tindakan itu juga pasti dapat menyejukkan hati pasangan dan membuat dia segera memaafkan anda.

Gurau senda boleh menjadi penawar mujarab dalam apa jua keadaan.  Selepas bertengkar dengan pasangan, biasanya anda memerlukan sedikit masa untuk bersendiri.  Tetapi jangan ambil masa terlalu lama.  Usah menunggu dia tegur anda dahulu walaupun pada mata anda dia yang bersalah. Tidak rugi anda yang memulakannya dulu demi kebaikan anda berdua. Cuba fikir, apa yang anak-anak fikirkan apabila melihat ibu dan ayah mereka tidak bertegur sapa dan bermasam muka? Tentu ia beri impak tidak baik kepada anak-anak bukan? Jadi, lebih elok jika anda cuba menjernih suasana tegang itu dengan gurauan.  Ia akan mencairkan hati yang beku dan membuat anda berdua tersenyum semula.

Alangkah baiknya jika selepas berlaku pertengkaran, redakan gejolak di hati dengan solat.  Mandi dan berwuduk boleh mengurangan amarah.  Pasti pasangan anda akan rasa tersentuh apabila melihat anda bersolat selepas bertengkar dengannya.  Jangan lupa untuk berdoa agar hubungan anda berdua kembali harmoni.

Kopi boleh memberikan rasa lega di hati yang sedang marah.  Aroma kopi yang menyegarkan pasti menusuk deria bau ketika anda membancuhnya.  Jangan bancuh untuk diri anda sahaja.  Sebaliknya sediakan juga untuk pasangan anda.  Perbuatan ini walaupun tanpa kata-kata boleh menjadi jambatan menjernihkan semula hubungan selepas pertengkaran.


Anak Sedih Kawan Tak Makan Waktu Rehat, Sanggup Bagi Duit Belanja Sekolah, Raih Pujian Warganet.

Sebak melihat kesusahan orang lain membuatkan murid ini menghulurkan bantuan. Begitulah yang dilakukan oleh seorang murid perempuan yang sedih apabila rakannya tidak makan sewaktu rehat.

Kebetulan mempunyai lebihan duit belanja sekolah, dia memberikan kawannya duit supaya dapat membantu rakannya itu.

“Dia kesian tengok kawan tak makan, bagi RM5 suruh bell makanan, baru makan sama2…”.

“Lepas bagi duit, baru kawan beli makanan. Makan sama-sama.”

Begitulah perkongsian pengguna TikTik dengan akaun  @ellyemirza membuatkan warganet Kagum dengan cara kanak-kanak perempuan itu.

Malah video berkenaan juga telah membuatkan ramai terharu apabila kanak-kanak itu menangis sambil menceritakan kesusahan kawannya.

Sambil memujuk, ibu kanak-kanak perempuan itu memuji sikap anaknya yang membantu orang dalam kesusahan.

Warganet beri pujian

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Tak Payah Askar Jaga, Isteri Jaga Lagi Tegas.” Lelaki Ni Kongsi Kena Mandi Sebelum Di Benar Masuk Rumah. Lucu Tapi Bermanfaat!

Dalam keadaan wabak Covid-19 yang kian meruncing, pelbagai aspek keselamatan di ambil bagi memastikan diri dan keluarga tidak dijangkiti.

Perintah Kawalan Pergerakan (PKP) dilaksanakan bagi memastikan penularan wabak ini tidak berterusan. Justeru, antara langkah keselamatan adalah dengan pemakaian mask, jarak 1m antara satu sama lain selain pemakaian glove.

Dia yang baru pulang dari klinik kerana mendapatkan rawatan gigi diminta oleh isterinya supaya mandi sebelum masuk ke dalam rumah. Walaupun kaedah itu nampak lucu tetapi bagus sebenarnya dalam berjaga-jaga supaya virus tersebut tidak melekat sekali gus menjangkiti mereka sekeluarga.

Tak payah askar jaga, isteri jaga lagi tegas dari askar.
Tadi terpaksa keluar pergi klinik. Gigi sakit sangat.
Balik rumah, acik cantik sorang tu dah tercegat depan pintu dengan grill berkunci.
“Tak boleh masuk selagi belum mandi seluruh badan kat luar. Guna sabun tu. Sanitized semua ubat, kunci dan phone awak ye”
“Lepas tu tanggal semua pakaian kat luar, tukar dengan pakaian yang saya dah sediakan ni. Mask tu pun basuh dan buang kat dalam tong”
Serius la?
**media[167263]**
“Ye!”
Dah sanitized tangan pun, dia punya langkah keselamatan, kalah Mindef Jalan Semarak wo.
Alhamdulillah. Nak berkempen ni, kena ada yang serius dan sokong, baru jadi.
Kalau ada yang meremehkan, itu yang kempen tak jadi.
Amacam gambar yang anak abam ambil ni, ada gaya Ziana Zain dalam Sembilu?


Campuran Dua Gabungan Mujarab, Atasi Bersin Dan Resdung Teruk, Memang Rasa Tak Percaya!

Mungkin bagi mereka yang tidak mengalami masalah resdung tidak merasa betapa sengsaranya setiap pagi. Bagi yang mengalami masalah ini, kegatalan muka dan kepala ditambah dengan bersin bertubi-tubi serta tidak terkawal buat kita rasa resah dan tertekan.

Akibat daripada ini mata akan menjadi bengkak dan sembab lebih-lebih lagi ketika hendak pergi kerja. Itu belum masuk lagi rasa gatal di seluruh muka terutama kening dan hidung. Inilah kesusahan yang terpaksa di lalui oleh mereka yang mengalami masalah resdung teruk.

Ada yang mengamalkan bedak resdung yang dibacakan beberapa ayat namun petua ini boleh juga anda cuba. Jika bersesuaian dengan kulit muka anda, insyaallah masalah resdung akan semakin berkurangan. Jadi kena cuba.

BAHAN-BAHAN:
8 biji limau nipis
10 helai daun pandan

Caranya ikuti langkah yang diberikan ini.

1. Hiris daun pandan halus seperti bunga bunga rampai.

2. Kemudian perahkan limau nipis ke dalamnya. Gaulkan hingga rata dan sebati.

3. Sapukan pada keseluruhan muka terutama pada kawasan muka yang gatal. Biarkan seketika.

Apa yang anda perlu tahu, jika petua ini bersesuaian dengan anda, tak sampai lima minit, ulat resdung akan keluar melalui kulit muka. Kawasan paling banyak adalah melalui kening dan juga hidung.

Jangan terus berhenti sebaliknya lakukan petua ini berkali-kali. Disyorkan buat tiga kali seminggu supaya nampak cepat hasilnya. Antara waktu yang paling mustajab untuk melakukan rawatan ini adalah antara jam 10 pagi hingga 3 petang. Anggaran waktu ini dikatakan adalah waktu virus sedang aktif. Jadi usahakan buat sekitar jam ini.

Namun kalau tak ada masa, boleh juga melakukannya di malam hari. Malah yang anda nak tahu, campuran dua bahan ini juga boleh disimpan di dalam peti ais tetapi keberkesanannya sedikit kurang berbanding yang masih baru.

Selamat mencuba!


Rahsia Bibir Gebu Dan Lembut, Hanya Guna Berus Gigi Sahaja. Mudah Kan, Jom Ibu-Ibu Semak Caranya!

Bulan puasa ini, selain bau mulut ada lagi satu masalah iaitu bibir kering akibat kekurangan air. Mungkin ramai yang tidak tahu kegunaan berus gigi selain membersihkan gigi. Memetik laman Lifehacker, cara paling mudah dan efisien untuk skrub bibir anda adalah menggunakan berus gigi! Ya cara ini dikatakan sangat berkesan untuk menanggalkan sel-sel kulit mati pada bibir.

Jadi, takkan ada lagi masalah bibir kering, tapi pastikan anda memberus dengan lembut supaya tidak menyebabkan bibir anda terluka. Jom semak bagaimana caranya.

Caranya:

1. Sapukan lip balm atau Vaseline pada berus gigi.

2. Gosok pada bibir anda dengan lembut.

3. Bilas dengan air suam dan lapkan dengan tuala.

4. Lakukan 2 kali seminggu agar bibir tampil lebih lembut, cerah dan juga mungil.

5. Selain Vaseline, anda boleh menggunakan campuran gula dan juga madu untuk memberus bibir anda.


Asyik Makan Jangan Lupa Detox Badan, Guna 4 Bahan Ni Badan Rasa Ringan Dan Perut Pun Kempis.

Kesihatan tubuh badan adalah perkara utama dalam kehidupan kita. Salah satunya dengan cara pemakanan. Jika salah makan ia akan memudaratkan tubuh badan.

Jadi badan juga perlu ‘dibersihkan’ terutama bahagian usus. Salah satu caranya dengan melakukan detoks iaitu mengeluarkan racun-racun dalam badan yang boleh merosakan organ serta melemahkan sistem ketahanan tubuh.

Selain menggunakan suplemen ‘detoks’, ada cara alami untuk membuang detoks. Caranya mudah hanya menggunakan 4 bahan saja. Ikuti panduan ini.

Kalau korang nak tau, detox ni sebenarnya adalah satu proses membersihkan usus di mana segala toksin, lemak dan lendir yang melekat di dinding us butus tu dicuci keluar melalui pembuangan air besar.

Selepas dinding usus kita bersih, barulah badan dapat menyerap segala nutrien pada tahap optimum. Kalau selama ni kita ambil vitamin atau supplemen tapi tak berkesan, mungkin puncanya kerana usus kita kotor. Jadi, untuk atasi masalah ini, jom kita amalkan minuman detox yang AmiEra Farhann Johan kongsikan.

Kita hari-hari pun makan macam-macam. Jangan lupa untuk detox badan kita. Saya percaya bila kita detox badan akan lebih sihat dan bertenaga.

Ni cara mudah saya detox badan. Hampir seminggu dah amalkan rasa ringan badan, perut pun dah kempis sikit sebab saya beranak operate 2 kali, perut susah nak kempis sebelum ni. Angin-angin habis keluar. Bila sendawa dan kentut-kentut rasa lega sangat. Tak ada la nak berangin je tak tentu pasal.

Bahan:

*Green tea cap boh 1 uncang
*1sb Halba
*Halia (Ikut suka nak letak banyak mana, lagi banyak lagi bagus)
*2 cawan air masak

Cara penyediaan:

*Rebus semua bahan sampai mendidih.

*Tunggu agak-agak dah suam kuku. Minum.

*Nak tambah madu sikit pun ok.

*Bagus amalkan masa perut kosong, sebelum makan.

*Detox ni laki perempuan boleh je amalkan. Selain boleh detox badan, bawa keluar angin jahat, juga boleh turunkan berat badan.

Yang penting konsisten. Tengah nasihatkan diri sendiri sebenarnya ni. Doakan saya pun mampu konsisten ye.

NOTA TAMBAHAN
Untuk kaum hawa kalau nak tambah manjakani atau kunyit pun boleh. Tapi kunyit tu tak boleh minum hari-hari. 1-2 kali seminggu tu dah memadai. Suka wangi letak serai sebatang dua.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Tahun Ke-6 Lebih Menarik & Istimewa. Tidak Boleh Jangka Masa Depan, Doakan Untuk Keluarga Kecil Kita,” Ucapan Diana Danielle Untuk Suami!

Biarpun dihambat kontroversi sebelum ini, namun kasih sayang antara mereka tetap utuh. Gelora yang melanda sudah kembali tenang dan pasangan sama cantik sama padan ini melayari rumah tangga dengan penuh bahagia dan cinta antara mereka juga semakin kuat.

Lebih-lebih lagi mereka baru sahaja menyambut ulang tahun perkahwinan ke 6 baru-baru ini. Melepasi fasa pertama dalam alam perkahwinan, akui Datin Diana Danielle, tahun ini cukup istimewa buatnya dan suami, Datuk Farid Kamil.

“Biarpun cinta kami bermula dengan pelbagai dugaan namun hubungan itu kini sudah memasuki usia 11 tahun. Ini adalah ulang tahun perkahwinan yang keenam. Untuk tahun keenam ini sangat istimewa. Ia merupakan salah satu tahun kami yang menarik.

“Kami berada di paras yang paling lemah dan mengejutkan, kami mendapat lebih cinta daripada yang saya boleh tahan dengan hati dan tangan saya.

“Kami tidak lagi memerlukan banyak perkataan, hanya melihat, sentuhan, ekspresi, dan itu sudah membuatkan anda faham apa yang diperlukan.

Diana dan Farid berkahwin pada 3 November 2012 dan dikurniakan dua cahaya mata iaitu Muhammad dan Nur Aurora.

Dalam pada itu, pelakon filem Gol & Gincu 2 ini juga memberitahu dia hanya mampu berdoa perkahwinan serta hubungan kekal seperti mana mereka dan anak-anak inginkan.

Dalam pada itu, Diana Turut bergurau mengatakan mereka berdua perlu belajar dan berlatih untuk mengambil gambar sebagai pasangan supaya tidak lagi kelihatan kekok di hadapan umum.

“Saya selalu berkata, saya tidak boleh menjangka masa depan, saya hanya boleh berdoa ia berjaya seperti mana kita mahukan dan macam mana anak-anak kita mahukan, untuk keluarga kecil kita.

“Saya juga berharap yang kita boleh berlatih untuk gambar kita sebagai pasangan kerana kita sentiasa lakukan… secara kekok untuk tonjolkan kasih sayang depan orang ramai. Saya sayang awak @faridkamilz,” ujarnya.

Dalam perkongsian lain, Diana turut bergurau mengatakan kedua-dua anaknya sudah bertanyakan tentang baby ke 3.

Dalam masa yang sama, pengikut kedua-dua pelakon ini mendoakan kebahagian mereka supaya kekal berpanjangan.


Anak Yatim Menangis! Tiada Siapa ‘Jamah’ Kuih Raya Yang Dibawa Masa Jamuan. Tindakan Cikgu Ini Buat Netizen Kagum…

Setiap kali tibanya Syawal, ramai yang menggunakan kesempatan ini untuk mengadakan jamuan hari raya. Tidak kiralah sama ada si pejabat, sekolah mahupun tadika, pasti akan mengadakan jamuan bagi mengeratkan silaturahim.

Bagi menjadikan suasana jamuan lebih meriah, ramai yang memilih untuk mengadakan potluck bagi memeriahkan lagi juadah.

Bagaimanapun, disebalik kegembiraan meraikan jamuan hari raya, ada pula kisah sedih yang berlaku kepada seorang pelajar di sebuah sekolah rendah baru-baru ini.

Menerusi sepotong video yang tular di laman TikTok, seorang pelajar bernama Syakir merasa sedih dan menangis apabila kuih raya yang dibawa ke jamuan tidak dimakan mahupun diusik oleh rakan-rakan sekelasnya.

Pelajar yang dikenali dengan nama Syakir itu dilihat menangis di meja sambil menutup muka sebelum cuba ditenangkan oleh gurunya.

Guru tersebut kemudian membawa pelajar berkenaan ke tempat makanan dikumpulkan lalu membuka penutup bekas kuih tersebut sebelum mengajak pelajar lain untuk makan bersama.

Tindakan guru ini yang pandai mengambil hati pelajar bekenaan serta mengawal suasana itu mendapat pujian dari netizen.

“Memang la, Syakir kena buka la biskut ni. Okey semua makan cepat!!”

Pelajar itu kemudian tersenyum kegembiraan sambil mengesat airmata selepas rakan-rakan sekelasnya mengambil kuih raya yang dibawa.


Bila Anak Berdengkur, Ibu Ayah Kena Take Note. Doktor Ini Jelaskan Sebabnya

Bila anak tidur berdengkur ibu bapa perlu hati-hati kerana ada sebabnya ia berlaku yang berkaitan dengan kesihatan anak.

Ikuti perkongsian Doktor Ezairy M. Salih yang sungguh bermanfaat.

5 sebab kenapa anak kita berdengkur?

Ada antara anda yang yang ada masalah ini. Jom lihat lima perkara di bawah.

1. Masalah berat badan. Berat badan berlebihan akan menyebabkan gangguan pada salur pernafasan dan mengakibatkan masalah dengkur bertambah teruk

2. Tonsil yang besar. Ini menyebabkan halangan berlaku semasa proses pernafasan. Berdengkur boleh berlaku.

3. Adenoid besar. Struktur adenoid terletak di bahagian nasopharynx iaitu di belakang hidung. Pembesaran pharyngeal tonsil ini boleh mengakibatkan masalah berdengkur juga

4. Terlalu letih. Otot dan tisu yang lemah akibat terlalu letih akan mengakibatkan gangguan semasa bernafas ketika tidur. Berdengkur akan berlaku

5. Masalah pada hidung. Polyp atau apa-apa masalah di rongga hidung juga boleh menyebabkan masalah dengkuran.

Bagaimana langkah rawatan dan penyelesaiannya?

Dapatkan pemeriksaan bersama doktor. Anda akan dibantu. Merawat segala punca masalah adalah langkah paling terbaik.

Turunkan berat badan, aktif bersukan, rajin guna ubat doktor beri dan lain-lain.

Moga bermanfaat. Sila #kongsi kepada orang yang anda sayang.

Dr Ezairy M.Sallih


“Saya Seorang Ibu, Tak Sanggup Lihat Anak Kecil Tak Ada Makanan.” Mila Jirin Anjur Kempen RM5 Juta, Bantu Golongan Terjejas!

Pada satu tahap dia pernah dilemparkan dengan tuduhan ‘gila’ kerana buat macam macam termasuk jual kek, durian dan kini bisnes tempahan makanan atas talian demi menyelamatkan syarikat dan stafnya.

Jujur mengakui Mila atau nama penuhnya, Nursyamila Jirin, 34, sejak memperlahankan rentak dunia seni dan beralih ke bidang niaga, dia tak pernah ada sekelumit rasa seperti hilang arah atau kecewa.

“Kita tak pernah duga Allah beri ujian besar (pandemik) ini. Memang ramai yang bergelut. Bayangkan orang yang susah lagi bertambah keperitan. Yang ada kerja diberhentikan. Dan macam macam lagi paparan realiti kehidupan kita boleh saksikan ketika ini

” Saya yakin pilihan Tuhan berikan ke cabang niaga ini ada hikmah tersendiri. Cuma sekitar April tahun lalu saya tak boleh tipu, memang rasa paranoid apabila syarikat kena tutup berbulan bulan.

“Dalam hati apa akan jadi kepada survival enam syarikat saya dan 117 orang pekerja sepenuh masa serta sambilan. Tapi saya dan suami atasi kegetiran itu dengan mempelbagaikan skop niaga dengan sumber yang ada. Memikirkan nasib pekerja yang ramai, hati jadi sayu. Tak gamak buang mereka sebab ada yang sudah sedekad bekerja untuk saya,” katanya.

Restoran terpaksa ditutup

Kata Mila, Restoran Embun Urai menyajikan restoran makanan laut ala Thai yang beroperasi di Tasik Prima Puchong juga saat ini terpaksa ditutup sementara waktu.

“Dalam perniagaan pasti ada yang kita dapat selamatkan dan sebaliknya. Itu lumrah.

“Yang boleh diusahakan dengan cara lain, kita usaha teruskan. Insya-Allah Tuhan beri jalan. Kita jalan terus,” katanya yang sudah 20 tahun menceburi perniagaan.

Kempen RM5 Juta

Sedar ramai yang bergelut dan terkesan dengan pandemik COVID-19, orang kuat jenama perniagaan Bizmilla  bersyukur kerana ruang membantu itu dipermudahkan menerusi Kempen RM5 Juta Tunai Percuma dengan kerjasama Malakat Mall.

Kempen bermula 31 Julai itu menurut Mila atau Noorsyarmila Jirin diharap dapat mengurangkan beban masyarakat termasuk mereka yang berdepan kesukaran saat ini. Bahkan kempen itu juga dianggarkan mampu membantu lebih 100,000 keluarga di Malaysia.

“Memang besar harapan saya supaya kempen ini dapat membantu sedikit sebanyak mengurangkan beban masyarakat kita. Cita cita saya memang mahu membantu lebih 100,000 keluarga ini.

“Saya bukan ahli politik, insan berpengaruh ataupun nak tunjuk hero. Tapi saya juga manusia biasa yang tahu kesukaran dilalui masyarakat ketika ini bukan sesuatu yang mudah. Saya juga seorang ibu, jadi tak sanggup melihat anak kecil tak ada makanan. Saya tak dapat membayangkan situasi sebegitu terjadi. Luluh hati.

“Lalu, inisiatif kempen ini dijayakan Bizmilla bersama Malakat Mall diharap mampu menyuntik sedikit rasa bahagia buat mereka yang bergelut meneruskan kehidupan,” kata  isteri kepada Ailis Mustapha ini.

Pulangan tunai kepada pelanggan

Bercerita lanjut mengenai kempen itu, Bizmilla dan Malakat Mall memperuntukkan RM5 juta dalam bentuk ‘Cash Back’ atau pulangan tunai kepada semua pelanggan.

“Peruntukan wang tunai RM5 juta itu diberikan kepada pelanggan yang membeli kredit
tambah nilai untuk membeli barangan harian secara fizikal di kesemua lokasi Malakat Grocer di Selangor, KL dan Melaka.

“Kempen ‘RM5 Juta Tunai Percuma’ ini akan dilancarkan pada 31 Julai ini di laman sesawang www.bizmillagrocer.com bermula jam 10 Pagi.

“Kesemua pelanggan yang membeli kredit beli belah akan mendapat 10 peratus tambahan tunai untuk berbelanja bila bila masa menggunakan E – Wallet di Malakat Eco App,” katanya.

Hadiah percuma baucar tunai RM300

Kata Mila lagi, kesemua pelanggan yang mendaftar sebagai Vip Members dari 31 Julai hingga 2 Ogos ini di www.bizmillagrocer.com akan diberikan hadiah percuma baucar tunai berjumlah keseluruhan RM300.

“Baucar tunai itu dapat digunakan di Malakat Eco Mall Cyberjaya. Tak hanya itu saja, mereka yang menjadi VIP Members akan mendapat empat ekor ayam segar bernilai RM68 yang akan diberikan secara berperingkat setiap minggu apabila pelanggan membeli belah di Malakat Grocer.

“Lima individu terawal yang mendaftar juga berpeluang memenangi hadiah istimewa termasuk baucer makan malam dan hadiah misteri lain,” katanya.

Mila menambah, Bizmilla juga sedang dalam fasa akhir menyiapkan Bizmilla Grocer iaitu pasaraya atas talian yang akan menjual pelbagai jenis keperluan asas dan barangan harian dengan harga yang berpatutan.

“Bizmilla Grocer ini akan dilancarkan pada awal Ogos depan. Inisiatif ini dilihat dapat memberi manfaat kepada seluruh rakyat di semenanjung Malaysia kerana penghantaran percuma diberikan bagi pembelian 5 kilogram dan ke bawah melalui pembelian dari platform Shopee,” katanya.

Manfaat untuk lebih 100000 keluarga

Sementara itu, pemilik dan pengasas Malakat Mall, Mohd Fadzil Hashim atau lebih dikenali dengan nama Coach Fadzil, sangat teruja dengan kempen dianjurkan yang dijangka akan memanfaatkan lebih 100,000 keluarga.

Beliau berkata, pelanggan yang mendaftar akan diberikan tambahan 10 peratus daripada nilai wang dibelanjakan.

“Contoh jika perbelanjaan barangan keperluan bagi sebuah keluarga yang besar mencecah RM1,000 sebulan, mereka akan mendapat tambahan ‘cash back’ sebanyak RM100. Ia boleh terus dibelanjakan di Malakat Grocer,” kata Coach Fadzil.

Selain di Cyberjaya, cawangan pasaraya (Malakat Grocer) ini juga terdapat di Taman Putra Perdana Puchong, Taman Kosas Kuala Lumpur, Pandan Mewah Kuala Lumpur, Kota Warisan Sepang, Alam Damai Cheras, Green Wood Gombak dan Masjid Tanah Melaka


“Muka Mira Junior Sangat” Ramai Teruja Mira Filzah Kongsi Gambar Comel Anak Sulungnya

Selepas hampir lima bulan melahirkan bayi sulung, pelakon dan pengacara popular, Mira Filzah berkongsi wajah anak sulungnya Wan Khair Amir kepada tatapan umum

Suami bekas pengacara Nona ini, Wan Emir Astar memuat naik potret mereka sekeluarga di Instagram miliknya yang mendedahkan wajah anak tersayang kepada tatapan peminat.

— Papa & Mama

Foto mereka sekeluarga mengenakan pakaian tradisional warna hijau muda dipercayai diambil dalam majlis akikah si comel yang manja dipanggil Amir berdasarkan perkongsian gambar-gambar pelamin dan sekitar majlis tersebut yang dimuat naik oleh beberapa tetamu jemputan.

Gambar-gambar tersebut diulang siar semula oleh Mira di Instagram Story.

Telatah Amir yang melemparkan senyuman manis dalam dukungan papanya menarik perhatian ramai peminat yang memuji kecomelan dan raut wajahnya yang saling tak tumpah seperti wajah mamanya.

Dengan busana baju melayu lengkap bersampin dan bersongkok, Amir kelihatan tidak meragam sepanjang majlis seolah memahami acara yang diadakan meraikan dirinya.

Perkongsian foto tersebut membuatkan ramai rakan-rakan artis dan peminat Mira mendoakan Amir menjadi anak soleh.

Mira dan Wan Emir mendirikan rumah tangga pada 3 September 2020 dan dikurniakan anak pada 10 Mei 2022.

Sumber: IG Wan Emir Astar & Mira Filzah


Lelaki Ini Kongsi 8 Amalan Termasuk Doa Untuk Kecemerlangan Anak. Sungguh Motivasi!

Tip mendidik anak untuk menjadi cemerlang sentiasa mendapat perhatian ibu bapa. Begitulah sebagaimana perkongsian Ropizam San yang mencoretkan bagaimama beberapa ibu bapa mendidik anak mereka menjadi cemerlang.

Saya tak sanggup senyap-senyap ‘Telan ke TOMBOLOK SENDIRI Sahaja….!!!

“Saya Yakin Allah Jumpakan Untuk Saya, UNTUK DIKONGSI”.

Ini bukanlah kebetulan. Saya yakin ini satu kebenaran hakiki yang Allah SWT takdirkan berlaku pada saya. Mungkin Allah SWT ingin saya kongsikan kepada kebanyakkan orang.

Dua dari Kelantan, satu dari Sarawak, satu dari Sabah, dua dari Kedah dan satu dari Pahang. Jumlah semuanya adalah 7 orang ‘ayah’ yang anak-anak mereka berjaya hebat Sahsiah dan Akademik, anak-anak mereka disebut-sebut oleh ramai orang tentang kebaikan, Allahuakhbar.

Menariknya yang saya ingin kongsikan adalah bila saya tanya kepada 7 ayah berjaya ini (kebetulan mereka semua guru pencen dan ada yang tinggal beberapa tahun lagi akan pencen), “….bagaimana Cikgu boleh kongsikan tips mendidik anak sehingga begitu ‘hebat hasilnya’ Allah bagi ‘cash’….”. Ini antara jawapan mereka yang saya dapat. Hampir sama semuanya. Ada 8 perkara utama;

1- Baca Al-Qur’an setiap hari (sikit atau banyak). Selepas baca Al-Qur’an, terus doakan buat anak-anak dan isteri. Jangan lengah-lengahkan sebab kita nak ambil berkat ayat Al-Qur’an yang kita baca biar jatuh terus pada anak-anak kita.

2- Kita ini jadi Cikgu, kita amat sibuk. Hakikatnya, sehebat manapun kita ini jadi Cikgu cemerlang atau guru berpangkat tinggi misalannya, kita tetap tidak mampu didik anak-anak kita secara sepenuhnya. Kita mengharapkan guru biasa lain yang didik anak kita. Jadi, semasa kita bekerja kita didiklah anak-anak murid kita sebaik mungkin, dan In Sya Allah…., Allah akan permudahkan anak-anak kandung kita dididik oleh guru-gurunya di sekolahnya. Jika ingin harapkan kita sendiri, terimalah hakikat yang kita memang tak sempat sepenuhnya.

3- Jangan doakan anak kandung sendiri sahaja. Itu penting diri sendiri sahaja namanya. Doakan juga untuk anak-anak orang lain. Kita mesti ada semangat mahukan ramai orang akan berjaya,anak kita berjaya dan anak orang lain juga berjaya. Allah ini adil, bila kita kerapkan doa untuk orang ramai, In Sya Allah keluarga kita yang terpalit kebaikan dulu. Biasanya Allah kurniakan pada yang bersangkutan dengan ‘peminta’ dahulu.

4- Beri keluarga dari makanan dan minuman sebaik mungkin dari sumber halal. Bekerjalah dengan jujur. Jangan jadi ‘kaki bodek dan pengampu’. Itu dikira mengambil hak orang. Ramai sudah ‘kaki ampu’ tak kemana pun. Kalaupun dapat sesuatu, penghujung hidup banyak huru-hara. Contoh disekeliling kita amat banyak. Jadi, bekerja lah dengan baik, dan berserahlah pada ketentuan Allah.

5- Sekali sekala bangun malam (tengah malam) disaat anak-anak sedang tidur. Baca sikit doa bersama surah Toha ayat 1 hingga 5 dan Surah Yusuf ayat 4 paling kurang, tiup ke wajahnya. Kalau tak mampu kerap, sekali sekala pun tak mengapa. Namun, sebaiknya adalah sekerap-kerapnya.

6- Ketika isteri mengandung, waktu itu perlu banyak sangat berdoa. In Sya Allah anak-anak akan lebih mudah dengar kata.

7- Carilah peluang solat berjemaah di masjid. Kalau tak mampu setiap waktu, usahakan berapa banyak waktu yang mampu paling kurang. Dalam sehari, ikhtiarkan juga paling kurang sekali ke rumah Allah dan solat berjemaah. Cari berkat dari jemaah yang ramai. Sudah pasti, lagi banyak lagi bagus.

8-Selebihnya, ikutlah amalan-amalan biasa lain yang pernah kita dengar dan belajar dari para ilmuan. Teruskan usaha, In Sya Allah dipermudahkan segala urusan kita bersama. Khabarkanlah pada kebanyakkan orang. Moga manfaat tersebar pada banyaknya hati manusia.

*Kebahagian, keredhaan, kejayaan, kecemerlangan, dan hak mendapat kasih sayang Allah adalah MILIK SETIAP INSAN, bukan hanya untuk sesetengah insan tertentu sahaja.

?Ropizam San


Lisa & Beto Bergandingan Sekali Dalam Video Iklan, Ramai ‘Request’  Istanbul Aku Datang 2!

Bila sebut tajuk filem Istanbul Aku Datang, automatik peminat filem romantik ini teringat momen-momen ‘sweet’ antara pelakon, Lisa Surihani dan Beto Kusyairy. Setelah sekian lama tidak bergandingan, buat kali pertama mereka bertemu semula dalam satu video pendek produk.

Video yang dimuat naik di laman Instagram Lisa itu mendapat perhatian ramai terutamanya bagi yang menggemari jalan cerita filem yang tanpa sedar rupanya sudah 11 tahun berlalu.

Lisa juga di bahagian kapsyennya mengiakan babak yang dilakonkan dalam video pendek itu seakan kesinambungan filem tersebut apabila mengatakan Dian (Beto) kembali menganggu hidupnya.

Meninjau di ruangan komen, rata-rata mengatakan iklan tersebut macam nak buat ‘part 2′ Instanbul Aku Datang!’ malah iklan promosi tersebut telah membuat ramai netizen mengimbau kenangan 11 tahun yang lepas.

Bukan setakat netizen, ramai rakan artis yang lain seperti Heliza Helmi, Daiyan Trisya, Ika Nabila dan ramai lagi merindukan filem epik tersebut.

Sumber : Instagram @lisasurihani


Jangan Biar Orang Lain Rapat Dengan Anak Kita, Undang Bahaya.

Bukan mudah untuk menjadi ibu bapa. Pelbagai ilmu keibubapaan kena tahu.

Ia termasuk hal keselamatan anak-anak. Pernah dengar orang pesan, jangan biar orang lain rapat dengan anak?

Sebenarnya banyak pengajaranya kena tahu. Nak tahu lanjut, ikuti perkongsian puan Wawa Shauqi ini.

“Jangan biarkan orang lain lagi rapat dengan anak kita.”

Saya pernah ke satu seminar parenting ni. Dan waktu tu, Dr Syeikh Muszaphar dengan Ummi Profazz jadi speaker.

Dalam sharing mereka yang panjang lebar tu, ada satu poin mereka yang match. Iaitu;
“Jangan biar orang lain lebih rapat dengan anak kita, selain dari kita sebagai mak ayah.”

Saya rasa, satu Malaysia tau betapa sibuknya jadi seorang Syeikh Muszaphar. Tapi, kesibukan tu tak jadi alasan untuk beliau usaha bonding dengan anak.

Ummi Profazz pun macam tu. Walaupun besar tekanan menjadi surirumah, menjaga anak lelaki aktif yang berderet 5 orang, tapi asbab dari percaya pada kuasa bonding, kelima-lima anaknya menjadi. Sudahlah huffaz. Bekerjaya hebat pulak tu semuanya.

Mereka berdua adalah figura mak ayah yang tak sempurna. Tapi sentiasa berusaha berikan yang terbaik buat anak-anak.

Dan mereka sangat percaya pada kuasa BONDING. Ikatan yang rapat dengan anak-anak inilah resepi paling utama untuk membentuk anak-anak yang sihat mental dan emosi.

Ini antara pesan yang bermakna :

1) Walau kita ada pembantu rumah, atau sibuk bina kerjaya sekalipun, jangan biar orang gaji atau penjaga lain lebih rapat dengan anak berbanding kita.

Usahakan tangan kita yang menyentuh, yang memeluk, yang menyuap dan yang menepuk saat anak tidur.

Usahakan mata kita untuk lebih banyak memandang mata anak.

Usahakan mulut kita yang banyak memberi kata-kata yang menyembuh mereka.

Sibuk mana pun kita, ciptakan masa. Kaya mana pun kita, kita takkan mampu bayar orang lain untuk replace peranan kita sebagai parents.
.

2) Cuba as possible, beri anak makan air tangan kita.

Part ni pun saya dah kalah. Tapi ingatan ini juga beri motivasi untuk saya usahakan juga diri masuk dapur dan usahakan air tangan sendiri kat anak.

Dalam ‘air tangan’ kita ada berkat. Dan tangan kita boleh memilih nutrisi yang baik masuk ke dalam badan anak. Dan membentuk otak anak.

3) T.I.M.E.S is how your kids spell LOVE.

Kita bagilah banyak mana pun kemewahan pada anak. Belilah anak smartfon atau mainan paling mahal sekalipun.

Ia takkan sama mahalnya dengan tenaga dan masa yang kita dedikasikan untuk mereka.

Sebab apa?
Sebab setiap manusia, Allah beri fitrah untuk rasa disayangi, selamat dan dimiliki.

Material takkan mampu beri rasa tu. Melainkan perhatian dan kasih sayang dari seseorang individu. Especially mak ayah sendiri.
.

❤ Spend time with your child
❤ Talk about their interest
❤ Turn off technology when you are together
❤ Get involve in their life
❤ Create at least one simple routine
Contohnya berbasikal, bersenam, bacakan buku cerita, main board games dan sebagainya)
.

Jadikanlah kita punca untuk anak tagih perhatian dan kasih.

Takut-takutlah, anak buat perangai di luar untuk tagih perhatian yang mereka tak dapat di rumah.

Takut-takutlah anak jadi mangsa buaya yang sedia tawarkan keperluan kasih sayang yang anak tak dapat dari kita.


Dr Ni Share Apa Kena Buat & Apa Hospital Lakukan Kalau Rasa Diri Dijangkiti Covid-19!

Peningkatan kes baharu Covid-19 dan ditambah pula jumlah kumulatif kes kematian Covid-19 dari sehari demi sehari bertambah, nyata menimbulkan  kerisauan setiap antara kita.

Sebagai ibu ayah, tentu kita mahu keluarga kita terhindar daripada wabak ini dan berharap agar semuanya segera berakhir dan sekali gus kita semua dapat menjalani kehidupan biasa seperti dulu-dulu.

Sementara usaha ke arah menghentikan rantaian penyebaran Covid-19 hanya akan berjaya bilamana semua antara kita  berdisiplin #stayathome.

Selain itu, fahami juga apa tindakan yang perlu diambil sekiranya terasa diri seakan terkena jangkitan Covid-19 dan ketahui juga apa pula hospital buat jika anda disyaki Covid-19. Ilmu ini dikongsikan oleh doktor ini agar lebih ramai yang faham. Jom semak.

ILMU COVID-19 (Part 5) Artikel doc ke 1074.

“Apa perlu anda lakukan kalau anda rasa diri anda mungkin di Jangkiti Covid-19?

Apa pihak hospital lakukan jika anda di syaki terkena Covid-19?”

A. Uoll pun tau doc atau doktor2 Kerajaan/swasta ni tak boleh pastikan anda positif covid atau tak? Doc/ Doktor2 lain hanya akan tanya samada anda:

1- Anda ada simptom demam lebih 3 hari /batuk /sakit tekak/susah nafas tak?
2- Anda baru balik dari luar negara yg ada Covid-19.. Cina, Korea, Itali, Iran… dll? .
3- Anda ada jumpa/tinggal dgn pesakit Covid-19/disyaki Covid-19?

Kalau takde semua diatas, duk diam2 dirumah ikut arahan PKP (Perintah Kawalan Pergerakan). Jangan pi menyemak/menyibuk di tempat screenig di Hospital pula… Hihihi

B. Klu ada salah satu simptom saja di atas, doc nasihatkan anda pi screening di Hospital dgn mengambil sample tekak dan hidung dan di nasihat balik berkuarantin diri sendiri di rumah sehingga keputusan sample didiagnosa. Klu simptom anda teruk ketika nak di screening, anda dinasihatkan doktor memasukki wad & sampel anda di ambil. Kesihatan anda di monitoring di ward isolation.

C. Keputusan Sampel tekak/hidung tu akan diketahui 2-3 hari selepas tu.

(i) Selagi belum dpt keputusan:
Anda yg ada simptom mesti di rawat dlm wad.. Mkn Ubat demam, batuk, selsema diberikan. Klu uoll tiada simptom duk diam2 kuarantin dlm rumah menunggu call dr pegawai kesihatan samada anda +ve atau – ve.. Ketika ni, anda jadi “INSAN YG SERBA SALAH”… Seisi keluarga jadi ketakutan, ada yg dah melompat apa akan jadi kpd mereka semua wlpun result belum tahu. Diri anda berdebar2. Ketika ni, anda harap dan doa saja kpd Allah apa saja amat dihajati. Klu keputusannya NEGATIF, Sujud syukur tak terkata dgn menitis air mata yg keluar drp hati sanubari kita.

Tpi klu POSITIF, diri anda tak tahu apa nak dikata. Satu keluarga terdekat anda mesti di screening Covid-19 di Hospital secepat mungkin.

Klu kes ni TERBOCOR jiran sebelah rumah yg jenis kepo/membawang…. Kejap je 1 kampung atau 1 Msia tau dlm sekelip mata. Kesian mereka…. Mindset org kita camni…. Mcm2 tuduhan & anggapan negatif di humban org ramai.. Rasa mereka yg kepo ni mcm dah kiamat. Sepatutnya doakan kpd pesakit Covid-19 dan patut bagi Moral Support! Klu Uoll di saring POSITIF…. uoll baru faham situasi ni.

D. Bila anda POSITIF COVID-19, anda di masuk ward isolation. Sapa pun tak boleh melawat anda di Hospital. Baru di sini anda dpt rasa AMAT HARGANYA NILAI KESIHATAN & KEBEBASAN yg ALLAH bagi kpd anda selama ni….

Titisan air mata & doa selalu dgn automatik di hujung mulut anda sentiasa… Allah saja yg tahu isi hati anda ketika tu.. Rasa nyawa diri spt telur dihujung tanduk. Ketika ni doc/anda akan sentiasa Bertobat, salat hajat selalu, istifar selalu dan berdoa setiap masa…… Insyallah Allah sembuhkan musibah ni drp kita. Minta ampun kpd Allah. Balik kpd Allah… Amiin. Nyawa kita di tanganNya. Dan kira masa ni amat hrp Doktor merawat simptom2 anda yg ada di wad sebaik mungkin.

E. Dlm tempuh 1 minggu, SECOND SAMPLE NASAL & PHARYNX SWAB diambil jika simptom anda sembuh. Klu NEGATIF bagus tu tpi masih dikuarantin dlm wad. Lps 24 jam kemudian THIRD SAMPLE NASAL & PHARYNX SWAB di ambil. Klu NEGATIF, baru anda di discharge tpi kena KUARANTIN di rumah dlm 14 hari untuk memutus INFEKSI CYCLE COVID-19.  Duk diam2 dirumah, tau!!! Sayang le keluarga dan semua rakyat Msia dikeliling anda.

F. Lihatlah semua sahabat2 doc diluar sana, klu anda di dlm ward Covid-19 baru anda HARGAI betapa hebatnya komitment dan pengorbanan DOKTOR, NURSE, dll dlm suit personal protective equipment (PPE) …
atau “‘baju angkasawan”  yg harganya mahal & panas berpeluh utk periksa kesihatan anda & pesakit2 keliling anda.

Mereka korban masa, tenaga & keluarga mereka untuk anda semua demi bangsa & negara. Kita patut SALUTE & amat berterima kasih serta doa kesihatan terbaik bg mereka yg selalu yg membantu kita. Mudahan Allah sentiasa lindungi mereka. Aamiin.

G. Anda lihat dgn mata kepala anda sendiri di wad ICU, dimana simptom pesakit COVID-19 menurun & komplikasi dgn sesakan penafasan serta di INTUBATE & perlu VENTILATOR membantu penafasan nya di ICU. Critikal keadaannya.  Ini terjadi kpd ramai pesakit tua, diabetik, sakit jantung, sakit paru2, pertahanan immuniti rendah dll. Klu di takdikan umur anda panjang, hidup lagi lah anda di bumi ini. Klu nyawa di ambil Malaikat Maut… Badan anda dibalut plastik, mayat di tayamum, tak dimandikan & disalatkan di hospital. Org dikasihi isteri, suami, anak2, adik beradik tak boleh iringi anda ke kubur. Hanya boleh lihat dari jauh mayat anda terbujur ke dlm liang lahat…. Allahuakbar.Hanya doa mereka dpt iringi anda dgn titisan air mata.

**Peringatan: Masih Tiada ubat specifik atau vaksin untk anak elak Covid-19 ketika ni.

Doc harap doc dpt mudahkan uoll faham sanario COVID-19 diatas sbgai ikhtibar. Klu ada symptom, cepat2 pi check up. JANGAN DAH MELARAT, BARU NAK MENYESAL! Understand mengapa duk diam2 dirumah penting dlm 14 hari ni….. Untuk keselamatan & kesihatan anda, keluarga dan semua rakyat Msia. Krn anda INSAN TERBAIK!!


Untuk Kelas Online, Ibu Hadiah Anak Gajet Tapi Pantau Guna Aplikasi ‘Family Link’. Ini Caranya!

Pada 20 Januari lalu, sesi persekolah telah ditangguhkan ekoran kes positif covid-19 semakin meningkat.

Pelaksanaan pembelajaran PdPR di rumah menjadikan inisiatif agar anak-anak tidak ketinggalan dalam pembelajaran.

Sebagai ibu bapa pastinya ingin memberikan yang terbaik buat anak. Bagi yang berkemampuan akan membeli perkakasan gajet seperti telefon atau laptop bagi memudahkan PdPR di rumah.

Begitu yang dilakukan oleh ibu ini yang memberikan hadiah telefon buat anaknya. Namun bagi mengelak sebarang pengaruh sosial lain di media sosial beliau menggunakan applikasi  “Family Link” untuk memantau penggunaan internet anaknya.

Cara yang harus ibu bapa praktikkan bagi memantau anak-anak.

Hadiah Untuk Kakak.

Sempena PKP dan Sekolah secara online dirumah akan bermula esok 20hb, Ibu dan Abah hadiahkan handphone pada Kakak.

Tetapi tetap ada terma syarat nya dan pantauan dari Ibu Abah. Salah satu cara nak pantau adalah menggunakan Apps “Family Link” seperti gambar dibawah.

Ibu Abah bagi handphone supaya Kakak yang darjah 5 tahun ni mudah nak belajar nanti.
.

Bagusnya apps ni setiap apa yang anak nak install apps perlu APPROVED dari Ibu Abah dulu.

Ibu Ayah yang lain boleh guna apps ni juga.
.

Semoga dengan gajet gajet ni menambahkan kebaikan lagi pada anak-anak Kita.
.

Cuma Ibu terpikir waktu PKP memerlukan belajar secara ONLINE ni, macamana lah keadaan Ibu Ayah yang ada anak ramai yang bersekolah? 4-5 orang jenuh nak kena ada handphone / laptop masing-masing?

CARA SETTING APLIKASI INI.

Semoga Allah permudahkan segala urusan Kita semua. Aamiin.

Sumber: Safurah Amdan


“Ketumbuhan Makin Membesar & Berdenyut Macam Nadi Di Bahagian Pinggang, Keluar Darah Serta Nanah.” Adik Daniel Derita penyakit misteri.

Kisah adik Muhammad Arshad Daniel ini cukup memilukan. Dalam usia 12 tahun dia sudah berhadapan dengan ujian yang cukup hebat. Ketumbuhan yang dideritainya sejak berumur 8 tahun semakin merebak dan mengganggu kehidupan sehariannya.

Lebih menyedihkan, dia baru kehilangan ayahnya februari yang lalu. Akibat penyakit tersebut juga, Danial kerap kali ponteng sekolah. Kisah Daniel tular baru-baru ini selepas dimuat naik oleh pelayar Twitter sehingga menerima lebih 21,000 perkongsian.

Akibat derita ketumbuhan misteri itu, Daniel juga terpaksa tidur mengiring. Ada ketikanya darah dan nanah juga keluar dari ketumbuhan tersebut.

Ia bermula dengan tanda lahir, ketumbuhan tersebut mula membesar. Pernah rujuk hospital tapi mereka pun tak boleh buat apa dan katanya ia melibatkan risiko nyawa.

Ketumbuhan itu berdenyut macam nadi, setiap kali berdenyut pasti akan keluar darah. Kalau pergi sekolah, darah akan melekat pada pakaian seragam.

Sementara itu,  Muhd Seha yang merupakan bapa saudara Daniel berkata, kanak-kanak  itu mengalami penyakit sejak beberapa tahun lalu dan semakin membesar. Tambahan, dia bakal menduduki UPSR tahun ini dan bimbing kerana acap kali tidak hadir ke sekolah.

Selepas bapa meninggal bulan lepas, keadaan makin teruk dan dia kerap tak ke sekolah. Mereka sedaya upaya mencari penawar untuk menyembuhkan penyakit ini dan berharap penyakitnya pulih agar dia dapat menjalani kehidupan biasa seperti kanak-kanak lain.

“Benda itu sakit dan gatal, tak lena dia nak tidur. Hampir sebesar penumbuk juga ketumbuhan itu. Dia tidur pun kena mengiring. Ada satu malam tu keluar darah dan nanah sampai basah kain.

“Kami bukan nak minta sumbangan, kalau ada orang nak bagi kami terima saja. Tapi apa yang lebih penting, mungkin ada pihak kepakaran di luar sana yang boleh bantu untuk sembuhkan penyakit ini.

Selain itu, seorang lagi sepupu Daniel turut memuat naik kisahnya.

Dengan namaMu Ya Allah . bismillahhirrahmanirrahim .

Assalamualaikum sahabat semua. saya sebagai sepupu kepada adik Daniel ni , nak kongsikan cerita mengenai sepupu saya. Tinggal di Kampung Chalil,Gua Musang adik danial berusia 12 tahun, baru kehilangan ayah dan sekarang dijaga oleh ibu nya yang sekarang tak mampu bekerja disebabkan ada bayi kecil berumur 2 bulan. Ibu hanya bergantung hidup dengan bantuan dari JABATAN KEBAJIKAN MASYARAKAT sebanyak RM450 sebulan, bantuan dari adik beradik dan orang yang datang menziarah.

Daniel mengidap satu penyakit. saya tak berapa pasti mengenai report kesihatan beliau. Family Daniel dah rujuk kepada USM kota bharu dan follow up hanya di Kota Bharu. Jarak dari rumah ke klinik Kota Bharu sejauh 2++ km, dan ini agak sukar bagi famili Daniel untuk berulang alik bagi mendapatkan rawatan kerana tiada pengangkutan. Ketumbuhan di bahagian pinggang kanan tu juga semakin membesar dan sering berdarah, sukar untuk adik Daniel menjalani rutin harian dan sesi persekolahannya setiap hari.

Bagi yang ingin menghulurkan bantuan bolehlah berbuat demikian di MAYBANK
ZARIAH BINTI WAHAB (ibu Danial) 503042314686.


‘Sebelum perlumbaan dia tidur bersama ibunya.”  Hajat Arwah Simpan Duit Bawa Ibu Bapa Tunai Umrah Tak Kesampaian. Al-Fatihah!

Impiannya cukup murni, ingin membawa kedua orang tuanya mengerjakan umrah Januari tahun depan. Lebih memilukan, arwah sanggup menyimpan wang kemenangannya demi memenuhi impian tersebut.

Namun, kita hanya mampu merangcang, namun yang menentukan adalah Sang Pencipta. Semalam, pelumba  CP150, Mohd Hafiz Nor Azman yang meninggal dunia selepas terbabit dalam kemalangan ketika Kejuaraan Cub Prix AAM Malaysia PETRONAS.

Menurutnya bapanya, Nor Azman Mad Darus, 54, berkata, arwah bersungguh menyatakan hasrat untuk membawa dia dan isteri, Rohana Hamzah, 52, serta anak sulung, Nor Shaziela, 30, mengerjakan ibadah itu, Januari depan.

“Saya cakap biarlah dia pergi dulu, kalau ada rezeki saya boleh pergi kemudian tetapi dia nak juga bawa saya, maknya dan kakaknya ikut sama.

“Dia simpan duit kemenangan yang ada.. itu yang buat saya terkilan sangat, dia anak yang baik,” katanya lagi.

Pelumba berusia 22 tahun dari pasukan PETRONAS Sprinta Yamaha – CKJ Racing itu meninggal dunia selepas terbabit dalam kemalangan ketika pusingan terakhir Kejuaraan Cub Prix AAM Malaysia PETRONAS di Bandar Penawar, Johor.

Nor Azman berkata, ketika insiden berlaku, dia berada di kawasan hadapan litar dan tidak sempat melihat keadaan Allahyarham yang telah dibawa ambulans.

“Waktu itu sudah ada yang maklumkan pada saya arwah dah 50-50, saya pun terus bergegas ke hospital,” katanya.

Katanya, ini kali kedua Mohd Hafiz berlumba di litar yang sama sejak menyertai kejuaran berprestij pada 2010.

Katanya, sejak mula berlumba hinggalah kepada insiden yang berlaku semalam, dia dan isterinya, Rohana Hamzah, 52, sentiasa menemani dan memberikan sokongan kepadanya.

“Hafiz sangat rapat dengan maknya, bahkan pada malam sebelum perlumbaan dia tidur bersama maknya.

“Sehingga hari ini maknya masih lagi bersedih dengan insiden yang menimpa Hafiz,” katanya yang ditemui di kediamannya di Kampung Serdang Permai, Simpang Pulai di Ipoh hari ini.

“Ini last race aku”. Itu ungkapan yang berulang kali disebut pelumba Cub Prix, Mohd. Hafiz Nor Azman, 22, kepada rakan-rakannya sebelum menyertai perlumbaan tersebut.

Menurut Nurhan Md. Nayan, 22, Mohd. Hafiz yang ditemuinya semasa menghadiri majlis kenduri minggu lalu berulang kali menyebut perlumbaan yang disertainya hari ini adalah perlumbaannya yang terakhir.

Katanya, Mohd. Hafiz juga ada memberitahu yang dia akan melakukan yang terbaik pada perlumbaan itu untuk mendapatkan kedudukan ketiga keseluruhan CP150.

“Banyak kali dia sebut yang ini last race dia. Dia nak buat yang terbaik dan tidak sangka yang ini betul-betul perlumbaan terakhir dia. Kami terkejut sangat dan tidak sangka dia dah tiada,” katanya ketika ditemui di rumah keluarga Mohd. Hafiz.

Allahyarham Hafiz, meninggal dunia selepas terbabit kemalangan ketika pusingan terakhir Kejuaraan Cub Prix AAM Malaysia PETRONAS 2018 di Dataran Bandar Penawar, Johor kira-kira jam 4 petang semalam.

Sumber: Metro & Sinar Harian


10 Petua Turunkan Berat Badan & Salah Satunya Wanita Ni Amal Guna Bawang Putih.Turun 5 Kg Sebulan, Hebat!

Masalah berat badan antara yang sering dihadapi oleh ramai ibu-ibu, apatah lagi setelah melalui proses melahirkan anak. Sedar ada berlakunya penambahan berat badan, hakikatnya bukan tidak dikawal selera makan. Namun usaha berdiet kadang-kadang tidak menjadi.

Untuk itu, apa kata mencuba petua yang diamalkan ini. Dikatakan berat badannya turun 10kg selepas 2 bulan. Angka yang besar dan bolehlahsesiapa yang menghadapi masalah berat badan tersenyum selepas ini melihat perubahan diri.

Jom semak apa yang perlu dilakukan.

Cara-caranya:

Ini kesannya

“Amalkan 2 kali sehari.. memang tak pantang ais ke cafein ke apa.. makan pun bernafsu ja.. tapi turun 10kg selama 2 bulan.. agak lambat tapi berbaloi la untuk yang nak berjimat dan paling best ibu yang menyusu pun boleh try sebab dia tak kacau or dropkan susu pun

“Jangan risau, tak berbau kuat pun dan nasi yang di masak pun tak berbau bawang.. try la mana tau serasi dengan ibu-ibu..”

Pun begitu banyak lagi petua lain yang boleh diamalkan untuk tujuan menurunkan berat badan dan menghilangkan kesan buncit yang ada pada bahagian perut. Di sini dirangkumkan beberapa petua yang berkaitan dan pilihlah yang mana dirasakan paling mudah dan serasi dengan badan anda.

1-Air limau nipis yang anda minum boleh menurunkan berat badan

Caranya: Sediakan dua biji limau nipis atau limau kasturi setiap hari, setelah itu perah airnya ke dalam gelas yang berisi dengan air sejuk, masukkan ke dalam peti sejuk. Setelah itu bolehlah dijadikan air minuman setiap kali selepas anda makan tengahari dan makan malam. Cara ini boleh diikuti dengan senaman ringan. Amalkanlah meminumnya selama sebulan, berat badan anda akan beransur turun.

2. Ambil 3 sudu besar serbuk teh cina dan rendam dalam air.
Tapis dan campurkan dengan air perahan limau nipis. Amalkan selalu meminumnya 2 kali sehari iaitu sebelum sarapan dan sebelum tidur.

3. Air asam jawa sebagai minuman harian
Air asam jawa akan mengurangkan kadar lemak dalam badan anda. Caranya: Ambil sebuku asam jawa, ramas ke dalam air sebanyak segelas. Masukkan ke dalam peti sejuk, anda jadikan minuman, selepas anda makan tengahari atau makan malam. Amalkan setiap hari, anda akan dapati tubuh anda akan bertambah segar dan langsing.

4. Teh hijau turunkan berat badan
Selepas makan, amalkan meminum Teh Hijau atau Teh Cina tambah dengan serbuk kayu manis dan madu.

5. Badan langsing selepas bersalin

Untuk mengelakkan badan menjadi gemuk selepas bersalin, cuba petua berikut : Ambil 5 halia bara ( Halia Cina ), 10 biji lada hitam, 30 ekor ikan bilis.
Tumbuk kesemua sehingga lumat. Perahkan air Limau Nipis. Dan makanlah bersama nasi panas waktu pagi dan malam, setiap hari sewaktu dalam pantang.

6. Mengurangkan buncit
Bagi lelaki yang mengalami masalah perut buncit, anda boleh mencuba petua ini, iaitu ambil sedikit kapur makan dan sebiji limau purut yang telah di perah jusnya.kapur dan limau tadi dicampur dan digaul hingga sebati. Amalkan sapu disekeliling perut sebelum masuk tidur biarkan kering sehingga pagi.

7. Teh + limau nipis kempiskan perut
Petua yang mudah dan kos yang murah. Anda perlu mengambil limau nipis yang telah dicampur dengan teh tanpa gula untuk tiap-tiap hari kemudian diminum. Amalkan meminum air ini dan insyaallah perut anda yang buncit akan menjadi kempis. Petua ini untuk orang yang tiada mengidap sebarang penyakit. Selamat mencuba

8. Limau nipis + kapur sirih sebagai masker perut
Nak kempiskan perut senang aje, ambil air limau nipis dan campur dengan kapur sirih. Lumurkan atau sapu dekat perut, amalkan setiap malam. Insyaallah perut anda akan lebih menarik.

9. Daun lidah buaya dan asam jawa
Ambil sedikit daun lidah buaya dan air asam jawa, rebus kedua-dua bahan tersebut dengan api yang kecil tunggu sehingga ia menjadi pekat. Biarkan seketika sehingga bahan tadi menjadi suam dan lumurkan pada perut anda. Amalkan 3 kali seminggu dan lihat hasilnya.


Sayang Anak Ketat-Ketat, Tegas & Kasih Sayang Perlu Seiring Dalam Mendidik Anak

Sayang anak ketat-ketat bukan bermaksud ibu bapa mengikut segala kehendak anak-anak tanpa pernah berkata tidak.

Sekiranya kita beranggapan cara keibubapaan sedemikian sebagai bukti kasih sayang terhadap ia sebenarnya salah.

Menurut Dr Rozieta Shaary atau lebih dikenali sebagai Ibu Rose, Pakar Motivasi, Family & Love Guru yang berpengalaman luas dalam bidang keibubapaan sejak 28 tahun lalu menjelaskan apa sebenar maksud sayang anak ketat-ketat.

Dalam mendidik anak-anak, kasih sayang ibu bapa terhadap mereka memang tanpa syarat tetapi bukan bermakna kita menuruti segala kehendak mereka tanpa ketegasan atau halangan.

“Bahaya kalau ibu bapa ikut semua kehendak anak. Ibu bapa memimpin sebab anak belum ada kematangan. Dalam sayang ada tough love.

Sayang anak ketat-ketat maksudnya memberikan kasih sayang dan membina anak-anak,” demikian jelas beliau ketika sesi FB Live Borak Pa&Ma.

Ibu Rose mengingatkan ibu bapa agar menggunapakai cara keibubapaan pengasih dan tegas semasa mendidik anak-anak. Keduanya perlu datang seiring.

Ibu bapa kena membimbing supaya anak tak tersalah hala tuju.

“Sayang anak ketat-ketat adalah sayang tanpa syarat tapi bukan maksudnya takde apa-apa halangan pun.

“Sekiranya anak buat silap bukan ibu bapa membenci anak tu. Kalau anak silap atau tak mencapai dalam perkembangannya, kita bantu dia sampai dia capai.

“Setiap teguran, kita perlu beritahu pada anak apa sebabnya dan itu sebagai tanda ibu bapa sayang kepada anak.

“Contoh jika seorang ibu tegur anak kecil supaya tidak memegang objek bahaya, kena beritahu sebab benda tu bahaya dan sebab ibu sayang kepada anak. Baru anak faham dan tak keliru akan ketegasan ibu terhadap situasi tersebut.”

Justeru itu ibu bapa perlu mencari ilmu keibubapaan daripada mereka yang berilmu dan mahir bab keibubapaan supaya kita tahu cara betul mendidik anak-anak.

Menurut Ibu Rose, usia 0-3 tahun anak membentuk identiti diri dan jadi imej dirinya sampai besar. Bila dah besar kita akan membawa imej diri yang tertanam sejak kecil. Jadi pastikan imej diri yang terbina dalam diri anak adalah imej yang positif.

Ada banyak lagi tips dan ilmu yang akan dikongsi oleh Ibu Rose dalam Webinar Sayang Anak Ketat-Ketat yang akan berlangsung pada 20 Mac 2022 (Ahad) secara online pada pukul 9.30 pagi hingga 6.30 petang.

Selain Ibu Rose, ada ramai lagi speaker lain yang berkaliber termasuk Prof Dr Nik Salida, Puan Maryam Jamadi, Dr Ahmad Rostam, Puan Azlina Roszy dan selebriti Irma Hasmie.

Antara topik menarik yang akan dikupas oleh speaker termasuk Sayang Anak Ketat-Ketat, Strategi Didik Anak Ikut Perspektif Islam, Rangsang Perkembangan Anak Tanpa Stress, Sistem Ganjaran Bukti Sayang Anak, Benarkah?, Tolong, Saya Burnout! dan Didik Anak Jadi ‘Orang’, Perlu Ke Mak Garang?

Rugi kalau tak rebut peluang menimba ilmu yang sangat bermanfaat ini demi mendidik anak-anak di zaman sangat mencabar.

Jadi, jangan lepaskan peluang untuk menjadi peserta Webinar Keibubapaan PERCUMA. Selain dapat ilmu, peserta turut berpeluang menang pelbagai hadiah cabutan bertuah.


Dua Beradik Ingkar PKP, Dikenakan Kompaun RM 1,000. Jadikan Pengajaran!

Dalam kita semua bimbang dengan penyebaran virus Covid-19, lantas terus akur dengan arahan PKP bagi memastikan rantaian ini dapat dihentikan.

Namun, ramai antara kita juga berasa pelik bila mana masih ada lagi yang ingkar arahan dan tindakan tersebut bukan sahaja bahayakan kesihatan sendiri malah orang lain juga.

Ini sebagaimana yang dilaporkan di akhbar Sinar Harian, bila ada dua beradik ini ingkar PKP dan telah pun dikenakan kompaun RM 1,000.

Petikan penuh akhbar tersebut dikongsikan di sini agar dijadikan tauladan kepada yang lain.

KUALA PILAH- Pasangan adik-beradik menjadi individu pertama di daerah ini dikenakan tindakan kompaun RM1,000 setiap seorang selepas polis menguatkuasakan tindakan itu semalam susulan ingkar Perintah Kawalan Pergerakan (PKP) susulan penularan koronavirus (Covid-19).

Ketua Polis daerah Kuala Pilah, Superintendan Amran Mohd Ghani berkata, mereka ditahan polis semasa melalui sekatan jalan raya di Ulu Bendul pada jam 10.50 malam tadi.

“Berdasarkan siasatan awal, wanita berkenaan berusia 26 tahun dari Johor Baharu manakala abangnya berusia 29 tahun dari Bahau.

“Wanita berkenaan bekerja di Singapura tetapi pulang ke negara ini dan diarahkan menjalani kuarantin selama 14 hari di Johor.

“Bagaimanapun dia bertindak melanggar arahan, pulang ke Negeri Sembilan dengan menaiki bas hingga ke Seremban dan dijemput abangnya,” katanya.

Amran berkata, ketika ditahan mereka memberi alasan tidak munasabah dan wanita berkenaan mendakwa, dia mahu melawat ibunya di Bahau.

Menurut beliau, oleh yang demikian, mereka didapati melakukan kesalahan di bawah Peraturan-peraturan Pencegahan Dan Pengawalan Penyakit Berjangkit (Langkah-langkah Di Dalam Kawasan Tempatan Jangkitan) 2020 yang boleh di hukum di bawah Peraturan 11 akta yang sama.

“Mereka telah dibawa ke Balai Polis Melang seterusnya dikenakan tindakan kompaun RM1,000 setiap seorang dibawah Seksyen 22 Akta Pencegahan dan Pengawalan Penyakit Berjangkit 1988.

“Bayaran kompaun perlu diselesaikan dalam tempoh dua minggu di Pejabat Kesihatan daerah berhampiran dan mereka boleh didakwa di Mahkamah sekiranya gagal berbuat demikian (bayar kompaun),”katanya.

Sementara itu, Amran berkata, wanita berkenaan kemudian dibawa ke Institut Aminuddin Baki (Pusat Kuarantin Nilai) oleh pasukan dari Pejabat Kesihatan Kuala Pilah untuk kuarantin.

Untuk rekod, Polis Diraja Malaysia (PDRM) telah menguatkuasakan tindakan kompaun RM1,000 terhadap mereka yang ingkar PKP.


Kumpul Buat Koleksi. Habis Satu Rumah Suami Ni Hiaskan Dengan Milo!

Bercerita tentang hobi, nyata minat anak kelahiran Klang iaitu Encik Mohd Yusof Ali ini cukup unik. Dia mengumpul secara serius beberapa koleksi  barangan Milo bermula sejak tahun 2008 hingga kini.

Antara koleksi terawal yang dikumpul adalah berupa cawan dan mug. Kemudian bertambah sampai ke tin, barangan percuma, stiker pelekat dan hinggalah replika motor menghiasai kediamannya.

Apabila ditanya komen ahli keluarga terutama isterinya, bila satu rumah penuh dengan barangan Milo, nyata isterinya memahami hobinya itu.

Menurutnya tidak timbul rasa tidak selesa dan sebagainya dek kerana setiap barangan disusun kemas dan rapi oleh suaminya.

Pun begitu menurutnya lagi, “Andai ada tetamu yang bertandang ke rumah, reaksi mereka kali pertama pasti akan  berasa pelik. Maklumlah  bila ruang tamu penuh dihiasi dengan koleksi barangan Milo semata-mata.”

TERINGAT BERSAMA ARWAH AYAH

Mencungkil kisah hobinya itu lagi, ia juga  antara alasan untuknya mengenang kembali nostalgia dengan arwah bapanya, Ali Kader.

“Sebenarnya bapa saya dulu pemilik restoran, jadi saban bulan stok Milo akan dihantar ke kedai. Dari situ, saya akan dapat banyak hadiah percuma, antaranya kotak pensel dan bekas minuman.

“Sejak tu, saya terbiasa dengan barangan Milo ni. Sememangnya ia bukan sekadar barangan lama sebaliknya menyimpan kenangan manis zaman kanak-kanak.”


PU Amin Seru Amal Surah Yunus. Doa Elak Fitnah Manusia Dan Kejahatan. Boleh Amal!

Perkongsian Pencetus Ummah (PU) Amin tentang amalan membaca Surah Yunus untuk membebaskan diri daripada kejahatan syaitan dan manusia.

Penceramah bebas ini menyifatkan situsi zaman sekarang ini banyak kerosakan dan keburukan dalam kehidupan. Berharap ia menjadi amalan untuk diri dan keluarga.

“Salam Jumaat . Hari Jumaat hari berkat . Doa akan dimakbulkan . Amalan Sunat diutamakan..

Baca Ayat 81 Surah Yunus setiap selepas Solat . Ayat ini sebagai satu doa untuk membebaskan kita dari kejahatan syaitan dan manusia . Baca tejemahan pun tak apa dahulu . Amalkan Surah Kahfi . Baca sikit sikit pun tak apa.

Zaman sekarang zaman fitnah . Banyak kerosakan dan keburukan . Susah nak elak dan halang . Hanya doa dan amalan harian dapat selamatkan kita..

Saya berkongsi ilmu yang pernah saya dapatkan dari Para Ulama dan Guru suatu masa dahulu . Amalkan ya.”- Kongsi PU Amin


Botol ‘Tupperware’ Hilang, Mahasiswa Ni Sanggup Tak Balik Rumah Takut Amukan Ibu. Netizen Bantu Cari!

Jangan buat main bila hilang tupperware. Boleh buat gaduh atau kena marah berhari-hari. Maklumlah jenama legend ni memang kegemaran mak-mak.

Begitulah situasi yang dihadapi oleh seorang Mahasiswa di negara jiran, Indonesia baru-baru ini. Beliau telah kehilangan botol ‘Tupperware’ milik ibunya didakwa ketika menyertai sebuah demonstrasi dinegaranya. Bimbang dimarahi ibu, tidak pulang ke rumah.

Situasi ini kelihatan lucu, tapi tidak bagi mahasiswa ini.

Menerusi ciapan di twitter @DraftAnakUnpad pada Jumaat lalu pada 9 oktober, situasi ini dikongsikan supaya netizen membantu mencari botol tupperware berwarna ungu.

Merujuk kepada ciapan itu, mahasiswa berkenaan memberitahu sepupunya  berada di rumah kawannya namun bertanya jika mempunyai botol yang sama untuk dipinjam.

Katanya, nak  balik rumah takut.

Tapi sepupunya menegurnya demostrasi dan virus tak takut, tapi hilang tupperware terus panik sampai tak balik rumah.

KOMEN NITIZEN

‘Tupperware hilang emak mesti mengamuk!’

Lucu dengan perkongsian ini tapi jangan buat main ye bila pinjam botol milik ibu anda terutama jenama ini. Legend ye!

Sumber: DraftAnakUnpad


Johnny Depp Menang, Bekas Isteri Diarah Bayar Ganti Rugi AS$15 Juta!

Selepas enam minggu perbicaraan kes saman fitnah Johnny Depp, 58  terhadap bekas isteri Amber Heard, 36, akhirnya keputusan pihak juri yang bersidang di Mahkamah Circuit di Fairfax Country telah memihak kepada pihak suami.

Mahkamah dalam keputusannya bagaimanapun mendapati pelakon “Pirates of the Caribbean” itu dan Amber Heard saling bertanggungjawab mengeluarkan kenyataan fitnah antara satu sama lain.

Dalam perbicaraan yang penuh dengan kontroversi yang membabitkan pelbagai saksi dan bintang terkenal Hollywood, akhirnya bekas isteri Johnny diarah membayar ganti rugi sebanyak AS$10 juta  (RM43.7 juta) dalam bentuk ganti rugi pampasan dan AS$5 juta (RM21.9 juta) dalam bentuk ganti rugi punitif terhadap aktor tersebut berhubung kes saman fitnah yang difailkan Johnny.

Bukan itu sahaja, pihak juri juga membuat keputusan bahawa Amber dibayar ganti rugi pampasan sebanyak AS$2 juta (RM8.7 juta).

Kronologi Kes Saman Johnny Depp & Amber

Mengikut kronologi kes, Johnny memfailkan saman fitnah terhadap Amber atas penulisannya untuk kolum berita Washington Post dengan menuntut ganti rugi sebanyak AS$50 juta.

Kemudiannya Amber membalas dengan memfailkan saman menuntut  AS$100 juta  dan mendakwa dirinya mengalami ‘penderaan serta keganasan fizikal’ daripada bekas suaminya.

Dalam keterangan kepada mahkamah, Johnny menafikan beliau pernah melakukan penderaan fizikal terhadam Amber, tetapi sebaliknya mendakwa bekas isterinya itu yang sering bertindak ganas.

Melalui kenyataan yang dimuatnaik di akuan instagram miliknya selepas diumumkan kemenangan kes berpihak kepadanya, Johnny Depp meluahkan segala perasaanya berkenaan sepanjang menjalani perbiacaraan tersebut dan turut meluahkan rasa terharu kepada semua peminatnya yang turut memberi sokongan kepadanya dalam masa itu.

Johnny jatuh cinta pada Amber waktu berlakon dalam The Rum Diaries pada  2011. Lepas tu mereka kahwin di di sebuah pulau peribadi yang terletak di Bahamas.

15 bulan sebagai suami isteri, tiba tiba Amber memfailkan tuntutan penceraian kerana wujud perbezaan persefahaman antara mereka berdua.

Malah, empat hari lepas itu, hakim mengeluarkan arahan penahanan sementara untuk Johnny atas dakwaan keganasan rumahtangga.

Kesan saman dari isteri, Johnny tak dapat beberapa Job, dan Job yang sedang berjalan, ada yang kena cancel serta merta.

Nitezen pun kecam Johnny sebagai kaki pukul bini, dan macam macam lah.

Lepas tiga tahun kena kecam dengan nitezen, dan banyak job kena cancel, maka Johnny telah memfailkan saman malu dan fitnah terhadap bekas isterinya sebanyak 50 juta USD pada 2019.

Amber kemudiannya menunjukan gambar dirinya cedera dipukul tetapi pihak Polis LAPD) tidak menemui sebarang bukti.

Sebaliknya Johnny ada bukti rakaman audio yang mengandungi rakaman suara Amber. Dan plot twist berlaku, Amber pula kaki pukul.

Kata Johnny, Amber sering memukulnya dan pernah membaling botol ke arah muka Johnny sampai cedera jari tengah Johnny nampak tulang… Malah, Amber juga pernah mencucuh rokok di bahagian pipi bekas suaminya.

Lepas tu Johhny ada bukti video panas isterinya curang bersama dua selebriti yang terkenal iatu Elon Musk dan juga pelakon James Fraco.

Masuk mahkamah, ada audio tape perbualan Johnny dengan Amber yang kedengaran jelas Amber mengakui bahawa dirinya ada memukul Johnny di muka

Maka kantoi sudah, ringkas cerita, akhirnya Johnny Depp menang saman ke atas bekas isterinya, Amber Heard dan menerima ganti rugi mencecah lebih RM60 juta (USD 15 juta).

Amber pula dalam kenyataan menyatakan dia patah hati dan sangat kecewa dengan keputusan tersebut.

Abang mayat ada baca komen nitezen, Ada orang pertikaikan, tak logic perempuan boleh dera suami, lelaki kan kuat? Lagipun perempuan selalunya betul..

Adohai.. dunia ni macam macam cerita ada, ada cerita lelaki lembik, perempuan ambik kesempatan, ada cerita lelaki kuat tapi takut bini hingga biar jer kena pukul, ada cerita laki terlalu cintakan bini, hingga tak kesah kena pukul, aku rela menjadi mangsamu demi cinta setia katannya.. macam macam! ada cerita lelaki yang kuat, tapi prinsip hidup tak pukul perempuan, isteri tumbuk muka, dia buat tak tahu jer..

Maka Johhny deep ni, dia kena dera dengan isteri, tapi dia tak saman pun, hinggalah bini dia yang mulakan dulu saman dia, tiga tahun baru dia saman, cinta Jonhhy pada isterinya kuat kot waktu tu..

Tapi sikitlah abang mayat nak komen, Tengok Johnny deep pakai subang, tertanya juga, apa alasan pakai subang? Kot dia ada ikut ajaran agama pakai subang? Ada siapa yang tahu?

Tapi abang ada tengok Movie Jackie Chan berjudul Who Am I, ada babak last Jackie Chan lawan orang jahat yang sangat handal berkungfu, semua skill Jackie Chan dipatahkan mudah oleh orang jahat tadi, tapi kantoi bila orang jahat pakai subang, terus Jackie Tarik subang dan orang jahat kalah serta merta siap menangis merayu jangan Tarik subang sebelah satu lagi, -woha!

So kepada orang lelaki janganlah pakai subang, sebab jika bergaduh dengan bini, sekali bini Tarik subang macam Jackie Chan buat, terus menunduk kalah walau korang terer kung fu, adohai.

Lagipun haram hukumnya lelaki pakai subang dalam Islam…

Moral Of the story, perempuan tak semuanya betul. Jangan pakai subang dan Peguam Johnny adalah perempuan, Now you know.

Woha!


Boleh Ragut Nyawa Keracunan Makanan, Dr Ini Jelaskan Sebab Kena Tahu. Ambil Peduli Hal Ini.

Keracunan makanan adalah penyakit yang disebabkan oleh makanan yang tercemar disebabkan oleh penyajian makanan yang tidak bersih, peralatan yang tidak bersih atau tangan yang tidak dicuci, baik berpunca dari penyedia atau dari pesakit sendiri.

Walaupun kebanyakan kes keracunan makanan boleh sembuh dengan rawatan, terdapat juga kes keracunan makanan yang menyebabkan kehilangan nyawa. Kebanyakan kes keracunan makanan, melibatkan bakteria salmonella, Escherichia coli (E. coli), atau virus, seperti norovirus.
.
PUNCA-PUNCA KERACUNAN MAKANAN
.
Makanan boleh tercemar dari sumber, semasa proses, pengeluaran, ketika memasak, ketika penyajian makanan dan juga ketika makan.
Contoh punca pencemaran makanan :

1. Pencemaran ketika sembelihan atau produk susu dari ladang

2. Pencemaran dari kilang memproses makanan

3. Makanan seperti daging tidak dimasak dengan betul

4. Tidak menyimpan makanan yang perlu dibekukan di bawah 5 celcius

5. Makan makanan yang telah disentuh oleh seseorang yang sedang sakit atau telah bersentuhan dengan seseorang yang mengalami cirit-birit dan muntah

6. Pencemaran silang (di mana bakteria berbahaya tersebar di antara makanan, permukaan dan peralatan) contohnya, jika anda menyediakan ayam mentah pada papan pemotong dan tidak mencuci papan sebelum menyiapkan makanan yang tidak dimasak (seperti salad), bakteria berbahaya akan tersebar dari celah papan. Serta air dari daging atau ayam yang menitis ke atas makanan lain sewaktu menyimpanan

7. Tidak mencuci tangan sebelum memasak makanan atau sebelum makan

Kebanyakan keracunan makanan dapat dikesan dengan salah satu daripada tiga sebab utama berikut:

a) Bakteria

Adalah penyebab keracunan makanan yang paling lazim. Contoh bakteria yang berbahaya adalah seperti E. coli, Listeria, dan cholera. Cholera adalah penyebab terbesar keracunan makanan serius di Malaysia. Campylobacter dan C. botulinum (botulisme) adalah dua bakteria lain yang berpotensi untuk mengancam nyawa dalam kes keracunan makanan.

b) Parasit

Toxoplasma adalah parasit yang paling sering dilihat dalam kes keracunan makanan. Ia biasanya ditemui dalam bekas buangan kucing. Mereka yang mempunyai sistem imun yang lemah dan kandungan wanita hamil yang menghidap jangkitan parasit ini boleh menghidap komplikasi yang serius.

c) Virus

Keracunan makanan juga boleh disebabkan oleh virus. Norovirus, juga dikenali sebagai virus Norwalk, menyebabkan lebih 19 juta kes keracunan makanan setiap tahun. Dalam kes yang jarang berlaku, ia boleh membawa maut. Virus Hepatitis A juga disebarkan melalui makanan dan air.
.
TANDA-TANDA KERACUNAN MAKANAN
.
Tanda-tanda keracunan makanan akan bermula dalam beberapa jam selepas makan makanan yang tercemar, selalunya ia akan datang bersama simptom loya, muntah atau cirit-birit. Kebiasaanya, keracunan makanan adalah kes yang ringan dan boleh dirawat tanpa rawatan khusus.

Namun, sesetengah individu perlu pergi ke hospital sekiranya keadaan menjadi serius, seperti badan kehilangan banyak air akibat terlalu kerap muntah dan cirit birit dalam sehari atau najis berdarah.

Simptom keracunan makanan berbeza berdasarkan sumber pencemaran yang mempengaruhi makanan. Kebanyakan jenis keracunan makanan akan memberi satu atau lebih tanda-tanda berikut:

1. Loya
2. Muntah
3. Cirit-birit atau cirit-birit berdarah
4. Kesakitan dan kekejangan perut
5. Demam

Tanda dan simptom boleh bermula dalam beberapa jam selepas makan makanan yang tercemar, atau mungkin bermula beberapa hari kemudian. Penyakit yang disebabkan oleh keracunan makanan secara umumnya berlangsung dari beberapa jam hingga beberapa hari.
.
BILAKAH HARUS BERJUMPA DENGAN DOKTOR?
.
Jika anda mengalami sebarang tanda atau gejala berikut, dapatkan rawatan segera di pusat perubatan.

1. Kerap muntah dan ketidakupayaan untuk mengekalkan cecair dalam badan

2. Muntah darah atau najis berdarah

3. Cirit-birit selama lebih dari tiga hari

4. Kesakitan melampau atau kekejangan perut yang teruk

5. Suhu badan lebih tinggi daripada 100.4 F (38 C)

6. Tanda atau simptom dehidrasi – dahaga yang berlebihan, mulut kering, sedikit atau tiada kencing, pening kepala, atau terlalu lemah

7. Gejala neurologi seperti penglihatan kabur, lemah otot dan kebas
.
PENCEGAHAN
.
Cara terbaik untuk mengelakkan keracunan makanan adalah untuk memastikan anda mengekalkan piawaian kebersihan diri dan makanan yang tinggi apabila menyimpan, mengendalikan dan menyediakan makanan.

Sumber: Dr Zubaidi Hj Ahmad


Wanita Ni Kongsi Tutorial Deep Cleaning Bilik Air & Tandas Yang Kotor Berkarat. Hasilnya Lantai & Dinding Bersih Berkilat

Seronoknya bila dah ada rumah sendiri kan. Terbayang-bayang apa konsep dan tema untuk dihias di kediaman sendiri. Tetapi kalau dah namanya rumah secondhand, nak tak nak anda kena terima segala macam kekurangan.

Part paling sedih bila masuk bilik air, Pasti ada yang termenung seketika melihat apa yang ditinggalkan oleh orang sebelum ini. Tapi tak perlu pening kepala. Jom belajar cara mudah untuk melakukan pembersihan tanpa mengeluarkan belanja yang mahal.

The downside of buying secondhand house, dia datang sekali dgn pakej bilik air yang kalau tengok boleh hilang selera makan seminggu haha 🙈🙈
.
Tapi berita baik nya, dapat lah hani buat tutorial utk uols macam mana utk buat deep cleaning bilik air ha!
.
Kecuali zip cream cleanser tu, semua bahan pencuci hani beli dari Eco.

Keadaan bilik air sebelum dicuci.

.
Semoga bermanfaat 🤗😘
.
.
P/s: as requested, hani import dari ig story je haha
.
P/s:
Ada sesetengah kotoran yg degil susah nak hilang mmg perlukan bantuan harsh chemicals seperti peluntur dan asid. Oleh itu, guna dgn cermat, baca arahan pada botol, utamakan keselamatan. Apa yang hani buat dlm tutorial ni bukan deep cleaning yg weekly hani buat tau 🙈🙈 deep cleaning yg mcm ni sesuai utk monthly atau every 3 months. Weekly cleaning memadai guna pencuci tandas biasa shj(bergantung kpd tahap kekotoran) 😘🤗

P/s: semua hardware yg boleh ditukar kitorang tukar. Walaupun beli rumah secondhand nak juga lah fefeling beli rumah baru kan hahah 🙈🙈. Yg ditukar: penutup mangkuk tandas (kedai hardware), kepala paip (mr diy), paip besi sekali dgn kepala dia tu (Eco), penapis besi kat sinki (Yang Yang Rm2), shower head (Eco)


“1 Hari 1 Benih.” Harga Sayur Naik, Netizen Nak Cucuk Tanam, Lelaki Ini Tunjuk ‘Step By Step’ Tanam Kobis Di Rumah. Confirm Jadi!

Hari ini, socmedia trending dengan isu sayur naik harga. Situasi ini membuatkan ramai yang mengeluh setelah memikirkan kesannya.

Apabila harga naik, ia akan menjejaskan perbelanjaan harian ketika membeli kelengkapan barang masak.

Sebagaimana carta akhbar Metro yang memaparkan harga sayur sekilogram.

1 Hari 1 Benih.

Step by step tanam kobis di rumah.

Peralatan:

1. Pastikan bekas/pasu/polibeg/tayar kereta terpakai atau macam saya guna bakul kedai eco rm2.10 sahaja.

2. Medium. Nak guna tanah hitam sawit boleh, nak guna tanah 6 in 1 boleh, tanah campur boleh, cocopeat sahaja pun boleh. Janji medium jangan terlalu keras sehingga air tak meresap ke bawah.

Benih

3. Benih kubis. Semai siap-siap sebelum dipindahkan ke medium. Saya ambil masa dalam 13-15 hari, bila anak pokok sudah matang, baru pindah ke bekas. Semaian saya pakai peatmoss.

4. Baja. Ada orang guna baja biji. Ada orang guna baja tahi ayam. Saya pula pengguna baja TPF. So, tepuk dada tanya selera.

CARA TANAM:

Umur 7 hari selepas semai.

Sebelum dipindahkan. Tanam sampai garis merah tu

Lihat video kaedah tanam kobis- Kaedah pindahkan anak pokok yang sudah matang

Ni la rupa selepas dipindahkan.

Selepas dipindahkan. Waktu ini umur 13-15 hari selepas semai.

1. Setiap satu anak pokok hanya satu bekas. Nanti pokok akan melebar. Kalau satu bekas dua pokok, pertumbuhan tak indah la jadinya.

2. Setiap kali siraman dibuat, medium akan menjadi mendak ke bawah kan? Jadi, kubis ni special sikit. Kena kambus balik supaya pokok tak menjadi jinjang sehingga nampak batangnya. Tutup balik batang dengan tanah, boleh tambah tanah baru atau yang sedia ada dalam bekas. Ada video di bawah saya beri untuk lebih jelas.

3. Seminggu sekali saya akan semburkan BIO BOOSTER untuk tingkatkan lagi kesuburan daun dan pertumbuhan yang baik.

4. Pastikan dapat cahaya matahari direct, insha Allah membulat kubis anda tu.

KAWALAN SERANGGA:

1. Untuk serangga seperti ulat daun, belalang dan lain-lain, saya gunakan strex sahaja. Sangat membantu.

2. Seminggu sekali saya akan selangkan juga dengan cuka kayu. Cuka kayu boleh kita bancuh, siram pada medium untuk elakkan kulat terutama musim hujan yang kerap.

TUAIAN:

1. Dari semai biji benih, saya mengambil masa selama 3 bulan sebelum harvest.

Ini hasilnya!

Video petik kubis untuk makan tengahari

Depan rumah. Jadikan landskap.

Bulat aje kobis ni.

Lagi video ilmu tanam kobis

Jom jadikan kubis sebagai landskap rumah. Itu saja, share jika bermanfaat!


“Kita Kerja Untuk Sara Anak Bukan Nak Sara Bos.Sungguh Deep Perkongsian Bapa Ini!

Memang benar, anak bukan tempat untuk luahkan rasa tak puas hati. Malah perkongsian bapa ini melalui laman facebooknya Mohd Fhais sungguh deep. Katanya jangan sebab lambat pergi kerja anak jadi mangsa akibat tekanan yang kita hadapi. Jom baca perkongsian ini.

____________________________________________

Kalau terlambat pergi kerja sekalipun jangan jadikan anak mangsa keadaan

Dunia tak akan kiamat pun lambat masuk kerja. Paling teruk parking penuh, jalan jem, punch card merah atau tak dapat pekerja cemerlang je. Chills la..

Kalau tak mahu lambat buatlah persediaan awal, gosok baju sebelum tidur, siapkan keperluan sekolah anak siang-siang atau bangun je lebih awal 30-60 minit.

Tapi kalau terlambat dan kelam kabut nak bergegas pergi kerja tu kita tertengking anak yang minta di peluk atau termarah anak yang nak salam itu boleh beri padah pada kita selepas kiamat nanti.

Sebab yang akan di semak di akhirat nanti bukan berapa banyak anugerah pekerja cemerlang kita dapat tapi yang di hitung ialah bagaimana amalan kita dengan anak-anak.

Didikan, kasih sayang dan perhatian yang kita telah curahkan pada anak menjadi timbangan kemudian hari nanti.

Ingat ya ! Kita kerja untuk sara anak-anak bukan nak sara bos..

Mohd Fhais
Senyum walaupun tengah hadap jem..

p/s : Nak jadi mak ayah yang lebih tenang dan tak mudah kelam kabut? Join telegram saya ni -> t.me/CoretanFhais

Penting !
Follow & Set See First Mohd Fhais kalau tak mahu terlepas tips kekeluargaan.


Kurangkan Makanan Manis Dalam Keluarga Ye! Doktor Ini Jelaskan Sebabnya

Memang best makan makanan manis, terutama kek, coklat atau aiskrim. Malah kadang-kala, ibu ayah pun gemar membeli anak-anak makanan manis ini. Hakikatnya makanan manis ini selain bahaya untuk kesihatan, ia juga boleh menjejaskan daya ingatan seseorang orang.

_________________________________________________________________

KENAPA CEPAT LUPA?
Apa rasa apabila dicubit? Sakit? Apa pula kesan warna pada kulit akibat dicubit? Merah?

Bagaimana pula kalau kita dicubit setiap hari?

Dicubit di tempat yang sama. Sehari 4 hingga 5 kali. Dari sehari tukar kepada minggu.

Dari minggu tukar kepada bulan. Akhirnya bertahun dicubit. Di tempat yang sama.

Bayangkan kesan cubitan itu? Lebamkah? Tertanggalkah kulit?

Otak kita juga kena penangan kesan seolah olah dicubit. Merah menyala jadinya. Bahasa mediknya ialah keradangan atau inflamasi.
.
Kesan ini berlaku setiap hari. Berlaku pada pusat memori. Namanya hippocampus.

Apabila kita makan makanan bergula kita seolah mencubit cubit pusat memori ini. Hippocampus akan beraduh. Menjerit kesakitan.

Malangnya kita tidak dengar jeritan dan rayuannya. Kita terus telan makanan dan minuman manis. Terus bedal semahunya.

Hippocampus menjadi lemah. Ada selnya yang mati. Maklumlah dicubit 5 kali sehari. Setiap hari. Tanpa jemu.

Apabila mahu ambil makanan bergula, ingatlah ada jeritan kesakitan pada hippocampus. Akan ada kematian.


Sediakan Ketupat Sendiri Buat Kunjungan Rumah Mentua, Tak Susah Pun, Ni Saja Caranya!

Ketupat pulut antara menu wajib ketika pagi raya. Pun begitu bila mana sudah ketiadaan ibu, ketupat pulut tradisi ini tidak lagi dapat dinikmati seperti biasa. Jika ada pun, rasa dan keenakkan sekian lama seperti dijamah sebelum-sebelum ini sudah tidak lagi dirasakan.

Tidak mahu belajar daripada ibu atau nenek-nenek kita pada waktu dahulu adalah kegagalan terbesar kita hari ini. Sudahnya ketupat yang sepatutnya menjadi tradisi kita tak dapat kita jamah. Sedih memang sedih namun apakan daya.

Tak mahu kejadian seperti itu berlaku pada generasi muda kini ada baiknya kita belajar buat ketupat sendiri daripada ibu atau pun ibu mentua. Tak sama hasilnya seperti ibu kita tak menjadi soal, asalnya mahu mencuba.

KETUPAT PULUT DAUN PALAS

Bahan-bahan:
2 kg pulut (kami guna pulut susu)
2 1/2 kg santan (nak sedap guna santan original)
Garam secukup rasa
Daun palas secukupnya

Cara-cara:
1. Basuh beras pulut sehingga bersih dan toskan.

2. Masak santan dengan api yang perlahan sambil mengacau sehingga mendidih.

3. Perasakan dengan garam. Biarkan mendidih seketika dan kecilkan api.

4. Masukkan pulut dan gaul sebati dengan santan.

5. Bila pulut dah separuh masak dan santan sudah kering, matikan api.

6. Masukkan ke dalam kelonsong apabila pulut telah sejuk atau suam-suam.

Cara Merebus:
1. Masukkan semua ketupat yang telah disiapkan ke dalam periuk.

2. Tuang air sama paras dengan ketupat.

3. Tutup periuk dan rebus ketupat sehingga air kering. Sesekali balik2 kan ketupat tersebut.

Didihkan santan.

Tos pulut yang telah dibasuh.

Masukkan santan beras pulut ke dalam santan yang telah mendidih.

Bila santan dah kering… pulut akan nampak berminyak.

Proses membalut pun bermula… isi pulut penuh-penuh ke dalam kelonsong dan tekan-tekan biar padat.

Ketupat ni selain sedap dimakan begitu saja sebab dah lemak masin, makan lah dengan rendang, serunding atau gulai yang akak nak cuba esok ni ialah makan dengan susu. Depa biasa makan gitu jugak naa… atau dengan gula.

Sesudah siap.. samada nak terus direbus, atau simpan saja di dalam freezer kalau nak makan kemudian.

Proses merebus.. air cuma setakat paras ketupat. Tutup periuk dan rebus sampai air kering.

Siap untuk di makan!

Kredit: airtanganku.blogspot.com


Tak Henti Menangis ‘Lepaskan’ Suami Kepada Keluarganya. Warganet Simpati, Lihat Umy!

Tiada siapa sangka mahu pun menduga, mahligai yang dibina antara pasangan suami isteri Umy dan Aby yang mana warganet umum mengetahui dan menyaksikan sendiri betapa cekalnya hati isteri berkorban menjaga suami terlantar sakit bertahun-tahun dan betapa sang suami pula cekal untuk bangkit sembuh daripada lumpuh, namun akhirnya memilih untuk berpisah sebagai pilihan terbaik untuk keduanya.

Buat kali terakhir ku jalan kan tugas sebagai seorang isteri buat diri mu. Esok berakhir la sudah kisah kita. Andai ada salah dan silap, Maafkan diri ku sepanjang bergelar isteri mu.😭 Maafkan aku Tak mampu nak menjadi seorang isteri yang baik buat dirimu. Maafkan aku tak mampu nak pertahankan lagi.😭

Segalanya salah diri ku, muncul dalam hidup mu. Akan ku undur diri demi kebaikkan semua, Redha🥹Terima segalanya berlapang dada. Semoga dirimu dijaga dengan baik oleh keluarga mu. Lebih baik dari aku menjaga mu. Halalkan segala2nya, Aku halalkan juga setiap nafkah yang tidak mampu kau bagi. Semoga Allah jaga dirimu wahai suami.😭

Jika sebelum ini perkongsian Umy di facebook menyebabkan ramai yang berteka teki, namun hari ini (17 Okt) terjawab sudah apabila Umy melalui laman Facebooknya mengesahkan sudah pun selesai proses perpisahannya bersama suami.

Turut dikongsikan video  perjalanan mereka menuju ke perkarangan Mahkamah Syariah Daerah Besut. Dapat dilihat melalui video tersebut, kedua-duanya saling merangkul tangan masing-masing ketika berjalan dalam keadaan sayu.

Apabila lafaz talak diucapkan oleh suaminya di hadapan hakim, Umy yang turut ditemani rakan serta ahli keluarganya terus melangkah ke luar dan masih sempat juga berpesan kepada bekas suaminya itu untuk menjaga diri buat kali terkahir.

Ketika berada di dalam kereta, jelas dapat dilihat Umy tidak dapat menahan sebak dan menitiskan air mata sambil menegaskan akan memulakan hidup baharu dan berharap tiada lagi sebarang gangguan daripada pihak lain seperti sebelumnya. Malah berharap agar bekas suaminya itu dapat dijaga lebih baik oleh keluarganya, lebih baik daripada dia jaga sebelum ini.

HAK-HAK SELEPAS PERCERAIAN

Mengenai hak-hak wanita selepas diceraikan suami, Allah swt telah menyatakan :

‘Tempatkanlah mereka (para isteri) di mana kamu bertempat tinggal menurut kemampuanmu dan janganlah kamu menyusahkan mereka untuk menyempitkan mereka. Dan jika mereka (isteri-isteri yang sudah ditalak) itu sedang hamil, maka berikanlah kepada mereka nafkahnya hingga mereka bersalin, kemudian jika mereka menyusu (anak-anak)mu untukmu maka berikanlah kepada mereka upahnya dan musyawarahkanlah antara kamu (segala sesuatu) dengan baik dan jika kamu menemui kesulitan maka perempuan lain boleh menyusukan (anak itu) untuknya’.
( Surah at-Talak : 6 )

Demikian Allah memberi panduan mengenai hak-hak wanita selepas diceraikan suami. Ini bermakna tanggungjawab suami memberi nafkah kepada isteri dan anak-anak bukan sahaja semasa hidup bersama tetapi juga selepas bercerai dengan isteri.

Sungguhpun ikatan pernikahan telah putus akibat jatuh talaq, Islam masih memberi ruang kepada pasangan suami isteri untuk terus berhubung di antara satu sama lain dengan batas-batas pergaulan yang diharuskan oleh Hukum Syarak. Matlamat ini amat murni bagi memastikan hak-hak bekas suami isteri dan anak-anak terus dilindungi.

PERKARA YANG BOLEH DITUNTUT DI MAHKAMAH SYARIAH

Mengenai hak-hak yang boleh dituntut di Mahkamah selepas sesuatu perceraian berlaku ialah:

Nafkah Edah
Nafkah edah ialah nafkah yang wajib dibayar kepada bekas isteri di dalam tempoh Edah Raj’ie disebabkan sesuatu perceraian iaitu makanan, pakaian dan tempat tinggal mengikut Hukum Syarak.

Muta’ah
Mut’ah iaitu satu bayaran yang wajib ke atas suami yang diberi kepada isteri yang telah diceraikan tanpa sebab munasabah mengikut Hukum Syarak. Kadar mut’ah boleh ditentukan melalui persetujuan kedua-dua belah pihak. sekiranya terdapat pertikaian mengenai kadar ini, Mahkamah akan menentukan kadar bayaran mut’ah tersebut.

Harta Sepencarian
Harta sepencarian ialah harta yang diperolehi bersama oleh suami-isteri semasa perkahwinan berkuatkuasa mengikut syarat-syarat yang ditentukan oleh Hukum Syarak. Harta sepencarian ini boleh dituntut oleh suami atau isteri di Mahkamah yang berbidangkuasa. Harta sepencarian termasuklah wang ringgit, harta alih, harta tak alih atau apa-apa aset yang dihasilkan atas perkongsian bersama dalam tempoh perkahwinan. Tuntutan harta sepencarian ini hendaklah dikemukakann ke Mahkamah Tinggi Syariah.

Tunggakan Nafkah
Tunggakan nafkah ialah nafkah yang tidak ditunaikan oleh suami kepada isterinya dalam tempoh perkahwinan dan menjadi hutang ke atas suaminya dan wajib dibayar. Tunggakan ini boleh dituntut dimana-mana Mahkamah Syariah.

Tunggakan Nafkah Anak
Tunggakan nafkah anak boleh dipohon kepada Mahkamah apabila suami atau bekas suami telah gagal melaksanakan satu perintah nafkah anak yang telah dikeluarkan oleh Mahkamah Syariah. Tunggakan tersebut boleh dipohon dari tarikh kegagalan membayar perintah nafkah anak tersebut.

Hak Jagaan Anak
Hadhanah bermaksud penjagaan anak-anak yang masih kecil yang belum berupaya untuk menguruskan dirinya sendiri.
Mengikut Hukum Syarak dan Undang-undang Keluarga Islam yang berkuatkuasa, ibu adalah yang paling berhak bagi menjaga anak-anaknya yang masih kecil (di bawah umur 7 tahun bagi lelaki dan 9 tahun bagi perempuan).

Bagi anak yang melebihi had umur di atas, jika berlaku pertikaian mengenai hak jagaan anak, Mahkamah akan menentukan berdasarkan pilihan yang dibuat oleh anak-anak tersebut sama ada hendak tinggal bersama ibu atau bapa.Tuntutan hak jagaan anak (Hadhanah) ini hendaklah dikemukan ke Mahkamah Tinggi Syariah.

Nafkah Anak
Nafkah anak ialah suatu nafkah wajib ke atas seseorang bagi menanggung nafkah anaknya, sama ada anak itu berada dalam jagaannya atau dalam jagaan orang lain.

Nafkah anak ini termasuklah makanan, pakaian, tempat tinggal, pendidikan dan perubatan sekadar mencukupi mengikut kemampuannya.

Hak Tempat Tinggal
Seseorang perempuan yang diceraikan adalah berhak tinggal di rumah di mana dia biasa tingga semasa dalam pekahwinan selama tempoh edah.


Bangga Anak Arwah Adik Sambung Belajar Bidang Diminati, Netizen Puji Dr Sheikh Jaga Macam Anak Sendiri!

Angkasawan negara, Datuk Dr Sheikh Muszaphar Shukor baru-baru ini berkongsi berita gembira apabila anak saudaranya, Sheikh Aiman Shukor Al Masrie berjaya melanjutkan pelajaran dalam jurusan undang-undang.

Dapat tawaran bidang perubatan, lebih memilih undang-undang

Menurut Dr Sheikh Muszaphar, Aiman merupakan anak arwah adiknya. Ketika arwah meninggal dunia, beliau sedang dalam misinya di angkasa lepas dan Aiman baru berusia tiga tahun.

Sejak dari itu, beliau menggalas tanggungjawab untuk menjaga Aiman seiring dengan permintaan arwah adiknya. Sebagai penjaga yang sah, Sheikh Muszaphar bersyukur dapat melihat setiap kejayaan yang diraih oleh Aiman.

Tambah Sheikh Muszaphar yang berkongsi kisah di laman Instagramnya, Aiman seorang pelajar yang pintar dan cemerlang dalam Sijil Pelajaran Malaysia (SPM). Oleh itu, Aiman telah menerima tawaran untuk melanjutkan pengajian dalam bidang perubatan.

Namun, anak saudaranya itu memilih untuk menyambung pengajian dalam bidang undang-undang. Walau apa jua keputusan yang dibuat, Sheikh Muszaphar berkata dia sentiasa berdoa dan memberi sokongan buat Aiman.

Sayang macam anak sendiri

Menjengah di ruangan komen, rata-rata warganet memberi pujian buat Dr Sheikh Muszaphar kerana berjaya mendidik dan menjaga Aiman dengan baik. Tambah warganet, kasih sayang yang diberikan oleh Sheikh Muszaphar kepada Aiman sama seperti kasih sayang yang diberikan kepada anak-anaknya sendiri.


Wanita Ni Kongsi Tip Guna Paip Span Bantu Langsir Kekal Cantik Terletak & Tak Bergerak. Idea Superb!

Menjelang hari raya, pasti ibu-ibu sibuk buat persiapan, ada yang nak tukar langsir baru kan. Tapi satu hal yang sering buat ibu-ibu pening adalah kedudukannya yang asyik berubah.

Menerusi perkongsian febinasaputri di laman TikTok, dia pada asalnya menunjukkan keadaan perhiasan rumah itu yang seakan-akan serabut. Namun, idea bernas akhir terserlah selepas dia mempunyai cara memperbaikinya hanya menggunakan paip span.

Serabut mata tengok langsir tak reti duduk diam, mood men-deco dah kembali.

Kongsi tutorial cara pasang paip span pada langsir, moga bermanfaat kepada semua.

Menerusi perkongsian terbaharu, wanita berkenaan telah menunjukkan tutorial mudah cara memasangnya pada langsir jenis ‘Lenda’.

Caranya cukup mudah. Potong paip tersebut kepada beberapa bahagian. Kemudian, letakkan pada setiap lubang sebelum memasang kembali ke tempat asal.

Siap!

Menjengah ke ruangan komen, ramai yang berterima kasih dengan tips yang dikongsikan wanita itu. Malah, idea tersebut turut memberikan inspirasi kepada mereka untuk menghias rumah dengan bahan yang lebih murah.

Sumber: